

**ГИМНАЗИЈА**

**ПРИБОЈ**

**ИЗВЕШТАЈ**

**О РАДУ У ШКОЛСКОЈ 2020/21. ГОДИНИ**

# I ИЗ ОСНОВНИХ АКТИВНОСТИ ШКОЛЕ

## Август 2020. године

На првој седници Педагошког колегијума, одржаној онлајн 19.08.2020.године, а на основу смерница надлежног Министарства , донета је одлука о моделу наставе за школску 2020/2021.годину. Предлог Педагошког колегијума јесте да се настава одвија по комбинованом моделу. Наведени модел наставе подразумева да школа ради у једној смени(првој), часови су у трајању од 30 минута, одељења се деле на две групе, док једна група прати наставу у школи једне недеље, друга група наставу прати преко платформе, добијајући сав неопходан материјал и усмерења. Школа се определила за онлајн наставу путем Google учионица. У школи свако одељење од прве до четврте године има своју учионицу коју не мења, већ предметни наставници долазе у њу. Оцењивање ученика се врши искључиво у школи, док се рад на платформи прати и вреднује кроз формативне оцене(опис ангажовања ученика, препоруке за даље напредовање).

31. августа, одржане седнице Одељењских већа, усвојен је план рада Одељењских већа , конституисана су одељења, утврђено је бројно стање ученика и избор одељењских руководстава, утврђивање распореда писмених задатака и писмених вежби, план одржавања родитељских састанака и сарадња са родитељима.

31. августа одржани родитељски сатанци за први разред, родитељи су упознати са свим мерама које је школа преузела у вези спречавања ширења епидемије, обавезном ношењу маски ученика у школи, као и дезинфекцији руку, предочено им је да пре поласка у школу провере здравствено стање своје деце, и да ако посумњају на неки симптом не шаљу дете у школу, уз обавезно јављање разредном, родитељи су упознати са комбинованом методом рада у настави, поделом ученика на групе, платформом која ће се користити.

## Септембар 2020. године

1. септембра, почетак школске 2020/21. године. На основу одлуке Министарства просвете, науке и технолошког развоја, због тренутне епидемиолошке ситуације настава се одвијала по измењеном начину функционисања, изабрани начин рада је комбиновани модел наставе. Часови су трајали по 30 минута

9. септембра, одржана седница Наставничког већа (усвојен план рада Наставничког већа, анализиран Годишњи план рада школе за текућу школску годину и Извештај о раду за претходну школску годину, усвојен распоред часова, одређен распоред дежурства наставника, усвојен план родитељских састанака за ученике другог , трећег и четвртог разреда, информације о уџбеницима, наставници су упознати са мерама заштите које је потребно спроводити због тренутне пандемије изазване корона вирусом).

 10. септембра, одржана седница Савета родитеља. Конституисање Савета родитеља са новим члановима; Изабран је председник Савета родитеља- Јелена Ђуровић, заменик председника Муамера Кукић, представници за Општински Савет родитеља- Јелена Ђуровић и Муамера Кукић, као и представници Савета родитеља у Школском одбору- Милка Тадић, Мирјана Јаворац и Душица Цвркотић, донета одлука о осигурању ученика; питање о извођењу матурске екскурзије- која ће бити реализована када то епидемиолошка ситуација дозволи; Разматран Извештај о раду школе у претходној школској години; План рада школе за 2020/21. годину, и дата препорука Школском одбору за усвајање ових докумената.

 10. септембра, одржана седница Школског одбора. Усвојен Извештај о раду школе за школску 2019/20.годину и Извештаја о раду директора школе; усвојен План рада школе за школску 2020/21. годину; анекс школског програма.

14. 15. 16. септембра одржани родитељски састанци за други, трећи и четврти разред. Родитељи су упознати са Комбинованим моделом наставе,Моделима и препорукама за рад том трајања пандемије изазване вирусом covid 19.

 23.септембра конституисан Ђачки парламент, извршен избор руководства и чланови парламента у тимовима школе. За председника парламента изабрана је Теодора Јешић, за заменика председниа изабрана је Ива Лаптошевић.

## Октобар 2020. године

 7. октобра одржане седнице Одељењских већа са Дневним редом: Унос података у Ес дневник, договор у вези са Платформом за рад на даљину, договор у вези Годишњих и Оперативних планова..

14.октобра одржан први састанак Тима за заштиту ученика од дискриминације, насиља, злостављања и занемаривања, усвајање Акционог плана Тима, подела задужења,, процена тренутне ситуације у школи у погледу присуства дискриминаторног понашања.

15.октобра одржан први састанак Тима за самовредновање рада у школи, направљен договор у вези са избором кључне области самовредновања за школску 2020/2021.годину, усвајање Акционог плана Тима за самовредновање, договор у вези са активностима Тима.

16.октобра педагог школе одржао тематско предавање“Адаптација ученика првог разреда на нову школу и одељењску заједницу“, за ученике друштвено-језичког смера првог разреда.

19.октобра због прекида у водоснабдевању одлуком Кризног штаба настава се одвијала на даљину.

 26. 27.октобра, 3.новембра обављено тестирање ученика четвртог разреда у вези професионалне оријентације (психолог из Националне службе за запошљавање).

 28.октобра одржана Акција добровољног давања крви од стране црвеног крста Прибој, у којој су учествовали матуранти наше школе.

 28.октобра Настава се у школи одвијала на даљину на иснову одлуке Кризног штаба због прекида о водоснабдевању.

 28. октобра реализован пројекат опремања кабинета рачунарства и информатике, који је одобрен од стране Министарства просвете.

 30.октобра педагог школе одржао предавање и радионицу у одељењској заједници II-2 на тему“Вербално насиље и ширење гласина“

## Новембар 2020. године

5.новембра реализован пројекат опремања кабинета биологије, одобрен од стране Министарства просвете.

 12.13.17.19.20. новембра, ученици који су тестирани у оквиру професионалне оријентације обавили индивидуалне разговоре са психологом из Нациналне службе за запошљавање.

 11. новембра, државни празник: Дан примирја у Првом светском рату, нерадни дан.

 11.12.13.новембар јесењи распуст-на основу одлуке Министарства просвете, а због тренутне епидемиолошке ситуације измењен Календар активности за школску 2020/2021.

 16.новембра, достављен списак ученика рођених 2003.године Центру МО Ужице, а у циљу увођења у војну евиденцију.

18. новембра, седница Наставничког већа (први класификациони период),седнице Одељењских већа свих разреда (први класификациони период), трећа седница Педагошког колегијума на којој је анализиран успех на крају првог класификационог периода, као и реализација васпитно-образовног рада.

 18. новембра,направљен договор да се родитељски састанци за све разреде (први класификациони период) неће одржати због тренутне епидемиолошке ситуације већ ће одељењске старешине обавити телефонске разговоре са родитељима ученика који имају једну или више недовољних оцена као и већи број изостанака, остали родитељи ће бити упућени да се информишу путем ЕС Дневника којима имају приступ.

 18. новембра Тим за самовредновање рада у школи спровео упитник из кључне области Настава и учење за наставнике, резултати истог ће бити анализирани у оквиру извештаја Тима.

 27.новембра учешће ученика наше школе у видео конкурсу у оквиру „Европске ноћи истраживача“,у реализацији експеримената из хемије и физике, одобрени су експерименти и сврстани у категорију А: 1. Шљука Марији, Коруновић Анђели и Тирак Елми; 2. Цинцовић Сари и Матић Лани.

 Од 30.новембра до 18.децембра,услед неповољне епидемиолошке ситуације а на основу одлуке Министарства просвете настава се изводи на даљину.

## Децембар 2020. године

3.децембра Школска Управа доставила Упутство које је донето 27.11. а којим се ближе уређује оцењивање ученика у постојећим условима.

 4.децембра од стране Школске Управе одобрен Оперативни план рада школе по коме се настава до 18.децембра изводи на даљину путем платформе Google Classroom. Током реализације наставе на даљину, на основу препоруке и упутства коју смо добили од стране Школске управе вршена је седмична анализа квалитета наставе на даљину.

 4.децембра Објављене измене Календара образовно-васпитног рада за школску 2020/2021.годину, наставници су упознати са изменама.

 10. децембра обележен светски дан људских права. Наставници су први час у Google учионицама посветили теми људских права.

 16.децембра спроведен google упитник за ученике и наставнике у циљу анализе квалитета као и степена задовољства онлајн наставом. Упитник је анализиран у оквиру Извештаја о анализи квалитета наставе на даљину који је достављен Школској управи.

18. децембра, почетак зимског распуста за ученике. Распуст траје до 15.01.2020. године. Први радни дан је 18. Јануар.

 23. децембра одржана седница Наставничког већа као и седнице Одељењских већа за све разреде, анализирани су успех и владање ученика на крају првог полугодишта, реализација Годишњег плана рада школе, реализација Школског развојног плана, дат је предлог ученика за доделу Светосавских награда од стране Општине Прибој, предложени су ученици: Нађа Лончаревић, Матеја Оташевић, Нејра Хоџић, Милана Папић.

 23. децембра одржана 4.седница Педагошког колегијума, на којој је анализиран успех и владање ученика на крају првог полугодипта, као и реализација задатака предвиђених Планом рада школе.

 24.25. децембра подела ђачких књижица и саопштавање успеха ученика.

## Јануар 2021.године

18. јануар, почетак другог полугодишта.

 18. јануара, у школи спроведена Дигитална обука (стручно усавршавање у установи), обуку организовале Марија Рековић, професор рачунарства и информатике и Драгана Ћирковић, педагог школе. Обуку прошло осам наставника. Сви присутни су направили лични акциони план унапређивања наставе на даљину.

 26. јануара, одржана друга седница Ђачког парламента, на којој је направљен договор да се покрене акција намењена прикупљању новчане помоћи за три ученице наше школе којима је изненада преминуо отац. Ученици су иницирали организовање превентивних здравствених предавања који ће бити реализовани у другом полугодишту.

27. јануара, обележавање школске славе Савиндана – изложба ликовних и литерарних радова ученика; награђени литерарни и ликовни радови ученика (три литерарна и два ликовна рада, према расписаном конкурсу); Свечано ломљење славског колача у присуству чланова колектива и свештеника.. Награђени су следећи литерарни радови: Анеса Рустемовић, прво место– 2.000,00; Ирена Дрчелић, друго место – 1.500,00 и Алекса Бојић, треће место – 1.000,00 динара, а за ликовне радове: Лана Матовић, прво место – 2.000,00;Марија Шљука, друго место– 1.500,00. Новчане награде од Општине Прибој поводом Савиндана, а на основу одлуке Наставничког већа додељене су најбољим ученицима и то: Нађи Лончаревић(први разред) - 5.000,00 динара; Матеји Оташевићу (други разред) 5.000,00 динара; Нејри Хоџић (трећи разред) 5.000,00 динара; Милани Папић (четврти разред) 5.000,00 динара.

28. јануара, одржана четврта седница Наставничког већа са днрвним редом: Предлог уписа у наредну школску годину, припрема промотивних активности које је потрбно реализовати у другом полугодишту. На седници је анализиран план уписа за наредну школску годину.Сви чланови су сагласни да школа за наредну школску годину предложи на сагласност Министарству просвете упис једног одељења природно-математичког смера, једног одељења друштвено-језичког смера и једног специјализованог одељења за ученике са посебним способностима за спорт. Уколико не добијемо сагласност министарства, предлог за упис у наредну школску годину јесте, два одељења природно-математичког смера и једног друштвено-језичког одељења.

29. јануара, Канцеларија за младе Прибој уручила школи сто за стони тенис који је добијен захваљујући успеху који су ученици остварили на видео такмичењу у оквиру „Ноћи истраживача Србије“.

30. јануара, Јана Драгутиновић, ученица трећег разреда наше школе на одржаном дворанском такмичењу за јуниоре у Београду, заузела друго место у дисциплини скок у даљ.

У временском периоду од 21. јануара до 30. марта, за ученике четвртог разреда у оквиру редовних часова одељењског старешинства, реализована је настава из области одбране и безбедности. Одговорно лице за праћење и извештавње Војног одсека у оквиру Министарства одбране био је педагог школе Драгана Ћирковић. Извештаји о реализацији наставе налазе се у личним евиденцијама педагога.

## Фебруар 2021. године

 08. фебруара, одржана трећа седница Ђачког парламента, извештавање о прикупљеним новчаним средствима у оквиру хуманитарне акције намењене за три ученице наше школе којима је преминуо отац. Направљен је договор да прикупљени новац испред ученика уруче Лана Матић и Никола Марковић, који су уједно били највише укључени у ову активност. Прикупљен је износ од 91.600 динара. Одељењске старешине Марија Јањић и Бојана Василић су предале прикупљени новац испред колектива Гимназије, а намењен горе поменутим ученицама. На истој седници Ђачког парламента је направљен план за реализовање активности „Кутија лепих порука“.

 Од 05. фебруара до 19. фебруара, на иницијативу Ђачког парламента, реализована је активност „Кутија лепих порука“. Ученици су показали велико интересовање за ову активност. У горе наведеном временском периоду ученици су у кутију која се налазила у холу школе, убацивали лепе мисли, поруке које их покрећу и мотивишу. Комисија саствљена од ученика наше школе је прегледала поруке и две најлепше поруке које су написале ученице Лана Матић и Јелена Вранић су биле награђене пригодним наградама које је школа обезбедила, у питању су књиге које су изабране у складу са интересовањима ученика. Све поруке смо изложили на паноу који се налази на видном месту у ходнику наше школе.

 15. и 16. фебруар нерадни дани, Државни празник-Дан државности Републике Србије.

 17. фебруара, одржано превентивно здравствено предавање намењено матурантима наше школе на тему: „ Превенција карцинома грлића материце“. Предавач је био доктор специјалиста гинекологије и акушерства Александар Раковић. Ученици су имали прилику да се упознају са корисним информацијама о HPV вирусу, путевима преношења, као и последицама нелечених HPV инфекција. Предавање је организовано у два термина како би предавању присуствовали ученици из обе групе.

 22. одржана седница Школског одбора на којој је усвојен извештај о попису имовине, извештај о пословању-завршни рачун, усвојен финансијски план рада школе.

 У уторак 23. фебруара настава се изводила према распореду од петка.

 24. фебруара, за љубитеље књижевности, професор филозофије, Срећко Гујаничић организовао је књижевно дружење у библиотеци наше школе. Присутни ученици и наставници су имали прилику да сазнају како настаје књижевно дело, како писац проналази мотив и инспирацију за писање. Професор је истовремено промовисао своју књигу „Десет позитивних птица“. Занимљива питања публике која су се односила на избор стила писања, омиљене писце, значај животног искуства за стварање дела употпунила су ово дружење и истовремено указала на потрбу да се овакав вид дружења настави.

 24. фебруара, последња среда у фебруара обележена као Дан борбе против вршњачког насиља, познат као „Дан розих мајица“. За ученике првог разреда у Свечаној сали Гимназије приређена је пројекција краткометражног филма „Мекушац“, редитеља Сајмона Елиса. Пројекцији филма претходило је предавање педагога школе на тему „Превенција вршњачког насиља“, где су ученици упознати са облицима и нивоима насиља, превентивним и интервентним активностима које се предузимају на нивоу школе, као и са „Правилником о поступању у установи у одговору на насиље“. За ученике првог разреда спроведен online упитник намењен процени заступљености вршњачког насиља . Анализа упитника се налази у евиденцији Тима за заштиту ученика од дискриминације, насиља и злостављања.

25. фебруара, обележен Међународни дан матерњег језика. Стручни актив професора српског језика и књижевности пригодним програмом у Свечаној сали Гимназије указао на значај чувања и неговања матерњег језика. Кроз низ рецитала ученици наше школе истакли су да је језик душа народа јер чува културу и традицију. Програму су присуствовали заинтересовани ученици и професори уз поштовање епидемиолошких мера.

## Март 2021. године

1. марта, одржана четврта седница Ђачког парламента, направљен договор у вези са сарадњом са хуманитарном организацијом НУРДОР и обележавањем Светског дана деце оболеле од рака, као и договору вези са обележавањем Националног дана књиге, планирана активност „Књига на дар“. Ученици дали предлог да се организује квиз знања у школи. Педагог преузео обавезу да организује квиз, школа да обезбеди пригодне награде.

 2. марта, школа узела учешће у обележавању Светског дана деце оболеле од рака. Представници Ђачког парламента у улози презентера понудили су на штанду који се налазио у холу школе производе које нам је организација НУРДОР доставила, у питању су оловке –семе и мали нотеси. Прикупљени новац у износу од 12.000 динара уплаћен је на рачун хуманитарне организације НУРДОР и намењен је изградњи нове родитељске куће у Београду.

 4.марта, поводом обележавања Националног дана књиге, 28. фебруара покренута акција „Књига на дар“. Сви ученици и наставници који желе да дарују књигу нашој библиотеци могли су то да ураде током марта месеца. Ученици у Ђачком парламенту на овај начин су желели да обогате библиотечки фонд. Због неповољне епидемиолошке ситуације и преласка на праћење наставе на даљину ова активност није у потпуности реализована. Своје учешће у овој активности дала је фирма Super.Lab из Београда која је донирала књиге нашој школи, књиге су изабране на предлог ученика у Ђачком парламенту. Том приликом наша школска библиотека постала је богатија за тринаест нових наслова, бираних по жељи ученика.

 07. марта, одржано општинско такмичење из Књижевне олимпијаде. Ученици наше школе оставрили запажене резултате и пласман на окружно такмичење:

- ученице трећег разреда: Анђела Копуновић, 1. место, Марија Шљука, 2. место, Данијела Милинковић, 3. место, Амарела Беговић, 3. место.

- ученице четвртог разреда: Анабела Беговић, 1. место, Сара Цинцовић, имала је директан пласман на окружно такмичење. Менторке: Бисера Инајетовић и Мица Ракић, професорке српског језика и књижевности.

 Од 08. марта до 19. априла настава се због неповољне епидемиолошке ситуације а на основу одлуке Кризног штаба и Министарства просвете реализује на даљину.

 08. марта, Црвени крст Србије расписује уметнички конкурс „Крв живот значи“, намењен ученицима основних и средњих школа које се реализује кроз ликовно, литерарно и видео изражавање. Резултати ће бити објављени у Недељи Црвеног крста, у периоду од 08. до 15. маја. Ученицима путем платформе достављена конкурсна документација.

 10. март, Министарство доставило смернице за приступ Националној платформи „Чувам те“. Сви наставници и ученици су упознати да је платформа почела са радом. Дате су смернице за приступ, наглашен је значај материјала и обука кје су доступне на платформи.

 18. март, матуранти обавештени да је почео са радом Виртуални сајам образовања „На који ћеш факс“. Ученицима достављене потребне информације као и присупни линк за посету сајму.

 Од 24. марта, одлуком Кризног штаба, након дописа Министарства просвете омогућен долазак ученика и наставника у школу због оцењивања. Дате су смернице и услови за организовање усмених и писмених провера знања у просторијама школе.

 30. март, сарадња са Аутономним женским центром, у оквиру активности тима за заштиту ученика од насиља, достављени материјали и смернице за приступ онлајн обуци под називом „Могу да нећу

– Оснаживање младих, посебно девојака, да се супротставе дигиталном сексуалном и родно

заснованом насиљу у партнерским односима“. Материјали као и смернице за приступ онлајн обуци прослеђене наставницима и ученицима. Обуку је прошла наставница Маида Подбићанин, као и ученици Вукашин Станојевић, Ива Лаптошевић, Тара Јоксимовић , Јелена Вранић, Божица Савић, Елма Тирак и Елена Пејовић.

 31. марта, одржане седнице Одељењских већа за ученике четвртог разреда. На седницама анализиран успех и владање на крају трећег калсификационог периода за ученике четвртог разреда, предлоге тема за матурске радове изложили ментори, дате смернице и календар активности за матуранте.

## Април 2021. године

01. април, конкурсом за упис у школску 2021/2022. годину, годину министарство одобрило упис једног одељења природно-математичког смера, једног одељења друштвено-језичког смера и једног специјализованог одељења за ученике са посебним способностима за спорт.

05. април, у циљу пружања стручне помоћи Школској управи достављени у електронској форми месечни планови од септембра за следеће предмете : српски језик и књижевност, математика, хемија, физика, историја, географија и биологија за одељења I-1, II-1, III-1 и IV-1, као и месечни планови рада педагога. У исте сврхе спроведен упитник од стране Школске управе Ужице намењен родитељима, наставницима и стручним сарадницима.

 05. априла, захваљујући средствима Министарства правде и локалне самоуправе, завршено опремање школске хемијске лабораторије.

 Од 06. до 17.априла, школа активно спроводила промотивне активности путем средстава јавног информисања, друштвених мрежа, сајта школе.

 07.априла, путем платформе школа узела учешће у реализацији идеје „Покрени“ коју спроводе наставници и стручни сарадници удружења ФЕНИКС, а уз подршку НАГВИС-а, ЗУОВ-а, Министарства просвете и УНИЦЕФ-а. Циљ акције „Покрени“ јесте стварање једног кутка за активизам у школи, где би ученици могли да се окупљају, размењују идеје и раде на сопственом развоју и доприносе бољем функционисању школе и околине.

08. априла, одржане седнице Одељењских већа, на којима је анализиран успех и изостајање ученика првог, другог и трећег разреда., као и реализација образовно-васпитног рада., анализирана је сарадња са родитељима као и припрема за такмичења ученика. Анализирана је реализација наставе на даљину и предлагане су мере за побољшање исте.

 08. априла, одржана је седница Наставничког већа, на којој је анализиран успех и дисциплина ученика на крају трећег класификационог периода, утврђене су теме матурских радова, на предлог Одељењских већа. Анализирана је реализација програма професионалне оријентације за ученике четвртог разреда. Комнстатовано је да је у складу са епидемиолошком ситуацијом реализован програм професуионалне оријентације, пошто није постојала могућност да се промоције високошколских установа више непосредним путем, организована је онлајн реализација професионална оријентација. Школа је континуирано у току школске године матурантима прослеђивала промотивне материјале које су нам достављале високошколске установе, тако да су сви ученици имали могућност да буду благовремено информисани. Лице задужено за координацију у овој области јесте професорка рачунарства и информатике Хилда Караосмановић.

 08. априла одржана пета седница Педагошког колегијума на којој је анализиран успех на крају трећег класификациног периода као и реализација васпитно-образовног рада.

 11. априла, одобрен пројекат од стране Министарства правде намењен опремању кабинета физике.

 Од 12. до 16. априла, вршено је пријављивање заинтересованих ученика за упис у спортско одељење.

 13. априла, за матуранте наше школе путем платформе одржано предавање „Још увек возим“ у оквиру сарадње са Саветом за безбедност саобраћаја општине Прибој, са Агенцијом за безбедност саобраћаја Србије и Удружењем параплегичара Мачванског округа.

 13. априла, достављен измењени календар образовно-васпитног рада. Наставници и ученици упознати са изменама путем обавештења.

 17. априла, на општинској смотри рецитатора учествовала су два ученика наше школе: Алекса Бојић и камбер Хасанагић. Камбер Хасанагић освојио прво место и остварио пласман на окружни ниво који ће се одржати онлајн. Ментор је била професорка српског језика и књижевности Мица Ракић.

 Од 19. априла настава се на основу одлуке Кризног штаба због побољшане епидемиолошке ситуације реализује по комбинованом моделу.

 19.априла, у одељењима II-2 и II-3одржан угледни час из српског језика и књижевности. Тема часа била је приповетка Милована Глишића „Глава шећера“ и њена екранизација. Активност је реализовала професорка српског језика и књижевности Милица Ђуровић.

 22. априла, одржана калиграфска радионица, водитељ радионице била је професорка ликовне културе Сара Обрадовић. Ученици су исписивали латинске изреке и цитате калиграфском техником. Радови настали на радионици су изложени у галерији „Спирала“ у временском периоду од 26. до 29. априла и део су планираних активности у оквиру обележавања дана латинског језика.

 23.априла, Светски дан књиге и ауторских права обележен је у библиотеци наше школе. Ученици друге године, заједно са предметним професором Милицом Ђуровић, дискутовали су о читалачким активностима ученика, савременим комуникацијама али и о постанку књиге и њене улоге у очувању културе једног народа у свет дигиталних медија.

 26. априла, почели дани латинског језика. У галерији „Спирала“ отворена је изложба радова насталих на калиграфској радионици, где су ученици користећи калиграфску технику исписивали латинске изреке, цитате и изразе, са циљем да се афирмише латински језик.

 26. априла, превентивно здравствено предавање из области заштите менталног здравља одржала је докторка, специјалиста психијатрије, Биљана Драгојловић, на тему: „Анксиозност и депресија код адолесцената“. Предавању су присуствовали ученици другог разреда, као и заинтерсовани професори.

 28. априла, у оквиру обележавања дана латинског језика, професор историје Селма Подбићанин одржала је предавање на тему „Латинска епиграфија“. Присутни су имали прилику да из историјског аспекта сагледају настанак латинског језика, римског права и латинског писма. Применом иновативних метода у настави, ученици су имали прилику да присуствују виртуалној посети Виминацијуму.

 28.априла на окружној смотри рецитатора одржаној у Косјерићу прво место у конкуренцији средњих школа освојио је Камбер Хасанагић,остваривши пласман на републичко такмичење.

 29.априла, у оквиру обележавања дана латинског језика реализован квиз из латинског језика. У организацији квиза учествовали су: Бојана Василић, професор латинског језика, професори рачунарства и информатике Марија Рековић и Младен Полић, професор историје Александар Мановић, професорка биологије Викторија Шарчевић, професорка ликовне културе Сара Обрадовић, педагог школе Драгана Ћирковић. Дани латинског језика су медијски испраћени на локалној телевизији.

 Од 30. априла до 04. маја, пролећни распуст.

## Мај 2021. године

1. мај, празник рада - државни празник.

5. маја, почетак наставе после пролећног распуста.

7.маја одржано превентивно здравствено предавање за другу групу ученика другог разреда, на тему „Анксиозност и депресија код адолесцената“. Предавање је одржала докторка, специјалиста психијатрије Биљана Драгојловић.

 11. маја, Дан школе.

11.маја Гимназија Прибој је била домаћин окружног такмичења из атлетике, ученице наше школе оствариле запажене резултате:

 У дисциплини скок у даљ Јана Драгутиновић освојила је прво место;
- У дисциплини бацање кугле Марија Шљука освојила је друго место;
- У дисциплини на 100 метара (ван конкуренције, због пропозиција такмичења) Јана Драгутиновић освојила је прво место;
- У дисциплини на 400 метара Бранка Баковић освојила је треће место;
- У дисциплини на 800 метара Лана Матић освојила је треће место.
Екипа у саставу: Нађа Лончаревић (100 метара), Бранка Баковић (400 метара), Лана Матић (800 метара), Марија Шљука (бацање кугле), Јана Драгутиновић (скок у даљ) и Анеса Рустемовић (скок у вис), предвођене ментором, професором Владицом Радовићем, представљаће нашу школу на Међуокружном такмичењу у Чачку

14маја одржано Међуокружно такмичење из атлетике, ученице наше школе оствариле запажене резултате:

У дисциплини скок у даљ Јана Драгутиновић освојила је златну медаљу и пласирала се на Републичко такмичење;
У дисциплини штафета 4x100 метара женска атлетска екипа наше школе, састављена од следећих ученица: Јана Драгутиновић, Анеса Рустемовић, Бранка Баковић и Марија
Шљука, освојила је златну медаљу и остварила проходност на Републичко такмичење.
У дисциплини на 100 метара Нађа Лончаревић освојила је треће место.
У дисциплини на 400 метара Бранка Баковић освојила је друго место.
У дисциплини на 800 метара Лана Матић освојила је друго место.
У дисциплини бацање кугле Марија Шљука освојила је треће место.
Женска атлетска екипа, у укупном пласману, по броју освојених бодова остварила је другоместо.

 15.и 17.маја други круг пријављивања ученика за упис у спортско одељење.

 17. маја, објављен распоред активности матураната, као и распоред завршних матурских испита.

 19.маја у Сремској Митровици одржано Републичко такмичење из атлетике на коме је ученица Јана Драгутиновић остварила изванредне резултате.Освојивши златну медаљу Јана је постала првак државе у дисциплини скок удаљ. Ментор је био професор Владимир Радовић.

 20.маја на иницијативу ученика IV разреда, покренута је хуманитарна акција за прикупљање новчане помоћи за лечење Стефани Стојнић из Прибоја која је оболела од церебралне парализе. Акција је трајала од 21.05. до 02.06.
За Стефанин први корак!

 20. маја премијерно приказан филм „Буди и ти гимназијалац“, аутор филма је професорка рачунарства и информатике Марија Рековић, у филму су учествовали ученици и професори наше школе. Филм ће бити коришћен у као део промотивних активности наше школе. У склопу исте активности креирани су флајери који ће бити коршћени током промотивних активности које наша школа планира током посета основним школама у Прибоју.

 Од 24. до 28. маја , вршена промоција школе, тимови за маркетинк су посетили основне школе и то:

Бојана Василић, Марина Кладник и Сара Обрадовић, посетиле основну школу „Вук Караџић“, Братислав Бојанић, Дејан Василић, Хилда Караосмановић посетили основну школу „ Десанку Максимовић“, Јелена Пријовић и Драгана Ћирковић посетиле основну школу „Бранко Радичевић“, Маријана Поповић и Викторија Шарчевић посетиле основну школу „Никола Тесла“ на Бањи, Милица Ђуровић посетила основну школу Благоје Полић у Кратову, Младен Полић посетио основну школу „9.мај“ Саставци. У оквиру промотивних активности вршена је пројекција филма и подељени су флајери школе.

 25. маја, крај наставе за ученике четвртог разреда

 27. Одржане седнице Одељењских већа и седница Наставничког већа на којима је анализиран и верификован успех ученика четвртог разреда, направљен распоред полагања матурских, поправних и разредних испита, усвојена листа уџбеника за наредне четири године, формирана комисаија за избор ученика генерације, направљен договор у вези са организацијом матурске вечери.

 27.маја расписан први Фото-конкурс, конкурс је трајао до 1.јуна. Фотографије учесника су биле изложене на фејсбук страници наше школе, гласало се за најбољу, победник првог фото конкурса била је Николина Шљука, која је награђена пригодним поклоном.

 29. и 30. маја одржано је првенство Србије за јуниоре и јуниорке у Крушевцу, ученица наше школе Јана Драгутиновић освојила је треће место.

 31.маја разредни испити у договору са комисијама

 31.маја предаја матурских радова и пријављивање матурских испита.

## Јун 2021. године

1. јуна, саопштавање успеха и подела сведочанстава

2. јуна, матурски писмени и српског језика

3.јуна, матурски писмени из страних језика и математике

3.јуна расписан други Фото-конкурс, конкурс је трајао до 8.јуна, аутор фотогрфаије са највише лајкова била је Ромина Мемић, за коју је обезбеђена пригодна награда.

 04. и 07. јуна, одбрана матурских радова ученика.

 5.јуна матурско вече у организацији ученика

 8. јуна, седница Наставничког већа (успех ученика на матурским испитима; избор ученика генерације) За ученика генерације изабрана је Лана Матић.

 9. јуна фондацији престолонаследника Алаксандра Карађорђевића достављен списак са изабраним учеником генерације. За ђака генерације Лану Матић фондација је наменила пригодне награде.

 9. јуна трећи рок за пријављивање заинтересованих ученика за упис у спортско одељење.

 9.јуна премијера представе „Мобиломанија“ у Дому културе Пиво Караматијевић, у представи играју ученици наше школе : Шемса Хасанагић, Сара Јечменица, Камбер Хасанагић, Алекса Бојић.

 9. јуна, ученику генерације Лани Матић Гимназија доделила ЛАП-ТОП рачунар и књигу.

 10.јуна подела диплома матурантима. Ученици носиоци дипломе „Вук Караџић“ у школској 2020/2021. години су: Алекса Бојић IV-1, Војин Ћетковић IV-2, Лана Матић IV-3, Ана Аврамовић IV-3, Исидора Средојевић IV-3 и Милана Папић IV-3

 14. јуна на литерарном конкурсу „Крв живот значи“ у организацији Црвеног крста, ученици наше школе Анеса Рустемовић и Алекса Бојић освојили су прва места. Представници Црвеног крста уручили су дипломе и новчане награде ученицима, захвалницу Гимназији Прибој за допринос у раду Црвеног крста, као и мали знак пажње менторкама, професоркама српског језика и књижевности Бисери Инајетовић и Мици Ракић.

 21. јуна директор школе уручио награду ученици Јани Драгутиновић за постигнуте спортске резултате. Награда је таблет рачунар.

 22. јуна, крај наставне године за ученике првог, другог и трећег разреда.

 23. јуна, Одељењска већа за први, други и трећи разред.

 23. јуна, седница Наставничког већа на коме је верификован успех ученика на крају наставне године, анализирана рализација наставног плана и програма, као и годишњег плана рада школе, анализирана реализација Школског развојног плана и кључне области самовредновања, направљен договор у вези са организацијом уписа у први разред.

 Од 22. до 25.јуна, разредни испити,

 22-24. јуна, испити за ванредне ученике.

 24.јуна, седница Савета родитеља (успех ученика; одлука о уплати ђачког динара; упознавање са листом уџбеника који ће се користити наредне четири године).

 24.јуна, одржана седница Школског одбора на којој је усвојен интерни правилник о вредновању стручног усавршавања, извештај о самовредновању рада школе, анализирана реализација плана рада школе.

 28.јуна на телевизији Прибој емитован филм „Буди и ти гимназијалац“.

 28. јуна, председник Општине Прибој уручио преко школе награде ученицима носиоцима дипломе „Вук Караџић“ и ученицима који су освојили једно од прва три места на Републичким, Окружним и Међуокружним такмичењима, као и њиховим наставницима менторима.

 28.јуна, Одржане седнице Одељењских већа и седница Наствничког већа на којој је верификован успех након одржаних разредних испита, направљен договор у вези са преузимањем новчаних награда, колектив упознат са интерним Правилником о вредновању сручног усавршавања који је усвојен на седници Школског одбора 24.06.2021. године.

 28. јуна саопштавање успеха, подела сведочанстава и упис ученика у други,трећи и четврти разред.

## Јул 2021. године

 12. и 13. јула, упис ученика у први разред (први уписни рок).

 16. јула , упис ученика у први разред(други уписни рок).

 16. јула, одржана седница Наставничког већа на којој су чланови већа информисани о упису у први разред, као и о могућим технплошким вишковима.

 Од 10. до 30. јула, извршене су неопходне поправке у просторијама школе.

## Август 2021. године

20. августа, седница Наставничког већа.

20. августа, седнице Стручних већа.

24. - 26. августа, поправни испити.

27. августа, седница Наставничког већа.

27. августа, подела сведочанстава.

# II МАТЕРИЈАЛНО ТЕХНИЧКИ УСЛОВИ РАДА

 Гимназија има одговарајући простор и техничке услове за извођење образовно-васпитног рада као и за друге активности које захтева васпитни и образовни рад а све у складу са Годишњим планом рада школе.

Наставни процес и друге активности обављали су се у једној школској згради површине 2.787 метара квадратних са 18 просторија и то: 10 учионица класичног типа од којих су неке специјализоване; 6 кабинета (биологија, хемија, физика, два кабинета информатике, географија), фискултурној сали, свечаној сали са 120 места и библиотеци са читаоницом.

 Школа располаже и просторијама за наставнике, ученике, родитеље и раднике (зборницу, пет канцеларија, просторију за ђачки парламент, просторију за пријем родитеља, радионицу за домара, просторију за Галерију „Спирала“, хол за разне изложбе, мокре чворове са тоалетима на сваком спрату, свлачионице за физичко васпитање и друге помоћне просторије).

 У овој школској години, школа је реализовала три пројекта, који су намењени опремању кабинета, а све са циљем осавремењивања наставе и подизања квалитета у реализацији исте. Пројекти су одобрени од стране Министарства просвете, науке и технолошког развоја и подржани од стране Локалне самоуправе. Уз помоћ материјалних средстава добијених од одобрених пројеката школа је успела да обезбеди савремену технологију за опремање кабинета рачунарства и информатике, биологије и лабораторије у оквиру хемијског кабинета. За опремање кабинета рачунарства и информатике одобрен је износ од 667.565 динара, који је усмерен за куповину 19 рачунара са мониторима, пројекционог платна и пројектора.За опремање кабинета биологије, одобрен је износ од 500.000динара, он је усмерен на куповину интерактивног дисплеја, бинокуларног микроскопа, модела ДНК, школског сета BioBox, разних микропрепарата, дигиталног фотоапарата и лаптоп рачунара. За опремање школске хемијске лабораторије, одобрен је износ 1.546.358 динара, који је усмерен на куповину: Централног лабораторијског стола димензија 250\*120\*90цм, рН метра, дестилационог апарата, магнетне мешалице, лабораторијске центрифуге, апарата за екстракцију по SOXLET-у, лабораторијског посуђа и прибора.

Дванаестог априла из средстава опортунитета Министарства правде Гимназији Прибој је одобрен пројекат намењен за опремање кабинета физике у износу 677,898,00 динара.

Развојним планом школе планиране су одговарајуће активности и школа ће настојати да предвиђене планове оствари у наредном периоду.

# III КАДРОВСКИ УСЛОВИ

 У току школске године у наставном процесу је учествовало 33 наставника, 1 стручни сарадник и 2 вероучитеља.

 На одређено време у овој школској години ангажовани су били: Јована Токовић 100% као педагог школе (нестручно) до 30.септембар; Драгана Ћирковић 100%(стручно) од 1.октобра до 4. марта на одређено, од 5. марта на неодређено; Александар Мановић за 2 часа историје(стручно),1 час грађанског васпитања (стручно); 6 часова изборног програма Појединац, група и друштво (стручно), и 6 часова изборног програма Религије и цивилизације(стручно) ; Јелена Пријовић за 7 часова социологије(стручно), за 6 часова изборног програма Језик, медији и култура (стручно), за 3 часа Устава и права грађана (стручно) и 6 часова изборног програма Методологија научног истраживања; Амра Рустемовић за 18 часова физике (нестручно); Маријана Поповић за 12 часова физике(нестручно); Хилда Караосмановић за 5 часова рачунарства и информатике (стручно); Маријана Бендић за 8 часова музичке културе (нестручно) и 40 % рада у библиотеци (нестручно);Сара Обрадовић за 8 часова ликовне културе (стручно); Ирена Станић за 19 часова математике (стручно) од 21.09. породиљско боловање, од 21.09. на основу Уговора о извођењу наставе ангажовани су Милош Шалипур (стручно) за 3 часа математике; Дејан Василић (стручно) за 4 часа математике; Новица Комарица (стручно) за 2 часа математике; Милица Минић (стручно) за 10 часова српског језика и књижевности и 10% библиотеке од 8.03. Милица Цинцовић, професор географије за 18 часова(стручно) и 10% библиотеке(нестручно), се пензионисала 06.03. Од 08.03. Александар Ђоновић, за 18 часова географије (стручно) на одређено до 30.06. Од 1.07. Снежана Сладоје за 6 часова географије(стручно) на неодређено, Светлана Папић за 2 часа географије (стручно) на неодређено, Мирко Ћирковић за 10 часова географије(стручно)на неодређено.

 Наставу веронауке у току школске године изводила су 2 вероучитеља и то: православну веронауку – Марко Папић за 6 часова, а исламску веронауку Харун Еминагић за 2 часа.

# IV УПРАВНИ И СТРУЧНИ ОРГАНИ ШКОЛЕ

## Школски одбор

 Школски одбор је у школској 2020/21. години одржао три (3) седнице. Седнице су заказиване благовремено и у писаном облику а у складу са Пословником о раду Школског одбора.

 Чланови Школског одбора били су: Маризела Слатина, Драган Ћосић, Суад Ћелахметовић (испред локалне самоуправе); Милка Тадић, Мирјана Јаворац, Душица Цвркотић (испред Савета родитеља), Мица Ракић, Бојана Василић и Кадрија Хрловић (испред Наставничког већа). За председника је изабрана Мица Ракић, а заменик председника је Бојана Василић. Чланови Школског одбора у проширеном сазиву (два ученика) били су: Вукашин Станојевић и Бранка Баковић(испред ученичког парламента).

 Све седнице Школског одбора су имале потребну већину и све одлуке су доношене једногласно.

 На седницама Школског одбора разматрана су сва питања везана за рад и функционисање школе, а према Плану рада за школску 2020/21. годину. Између осталог Школски одбор је усвојио Извештај о раду школе за школску 2019/20. годину; План рада школе за 2020/21. годину; усвојен Извештај о попису имовине; Завршни рачун; Финансијски план за 2021. годину; Измене и допуне Школског програма; Извештај о раду директора школе; Статут школе; Правилник о систематизацији, Правилоник о васпитно дисциплинској одговорности ученика, Правилник о вредновању стручног усавршавања у школи а бавио се и другим питањима из делокруга рада школе. На седницама је редовно усвајан Записник са претходне седнице (сви се чувају у архиви школе) као и дневни ред седница.

## Савет родитеља школе

 Савет родитеља школе је у току 2020/21. године одржао две (2) седнице. Чланови Савета родитеља су: за први разред: Драгана Буквић, Муамера Кукић(заменик председника), Светлана Перовић; за други разред: Јелена Ђуровић(председник), Мирјана Жарковић, Милка Тадић; за трећи разред: Вања Шљука, Душица Цвркотић, Мирјана Јаворац; за четврти разред: Драгоје Бојић, Горан Оташевић, Милосава Марковић.

 Савет родитеља је на својим седницама разматрао Извештај о раду школе; План рада школе; успех ученика и резултате које су ученици постигли на такмичењима; Извештај о самовредновању; донета је одлука о осигурању ученика; као и одлука о новчаном учешћу родитеља приликом уписа ученика у наредни разред. Савет родитеља је упознат са Листом уџбеника која ће се користити наредне четири године. За Општински савет родитеља изабрани су Јелена Ђуровић, а заменик је Муамера Кукић.

 Седницама Савета родитеља председавала је Јелена Ђуровић, председник Савета родитеља.

## Директор школе

 Директор школе је, у складу са Планом рада школе, Статутом школе и Законом предвиђеним прописима, успешно организовао обављање васпитно образовног процеса, водио рачуна о законитости рада, спровођењу одлука органа управљања, раду стручних органа, као и спровођењу упутстава и одлука Министарства просвете и Школске управе у Ужицу.

 Директор школе је водио рачуна о комплетној организацији редовне наставе, подели часова, одељењских старешинстава, благовременој замени наставникана боловању или из разних других разлога одсутних наставника, реализацији ваннаставних и културних активности у школи, благовременом обавештавању родитеља и грађана преко медија о свим важнијим дешавањима и успесима ученика и школе, остваривао успешну сарадњу са родитељима ученика и са локалном заједницом.

 Редовно је пратио правилно и благовремено вођење документације и евиденције одељењских старешина и наставника.

 Директор школе је, према плану рада, вршио и инструктивно педагошки увид над радом наставника и стручних сарадника у смислу посете часовима, давању упутстава и сугестија, посебно млађим наставницима, посете огледним часовима и другим видовима образовно васпитног рада.

 Директор школе је активно учествовао у раду Стручног актива за развојно планирање, у Тиму за самовредновање и вредновање рада школе, Тиму за заштиту ученика од насиља, занемаривања и злостављања, бринуо се о опремању школе, организацији и упућивању наставника на стручно усавршавање колико су то дозвољавала материјална средства.

 Успешно организовао општинска такмичења из разних предмета и обезбеђивао одлазак ученика и наставника на окружна и републичка такмичења.

 Максимално се ангажовао у организацији обележавања празника и јубилеја, матурске екскурзије, матурске вечери и других културних манифестација.

 Сарађивао је са другим организацијама и установама као што су: Телевизија и Радио Прибој; Дом културе; Заједница гимназија Србије; Центар за социјални рад; Дом здравља; Црвени крст; Основне и средње школе у Општини Прибој, Златиборском округу и Републици, као и са другим предузећима и установама у Општини Прибој.

 Редовно је подносио извештаје Школском одбору о свом раду и раду школе, као и реализацији Годишњег плана рада школе.

 Водио је рачуна о финансијском пословању школе, опремању школе, обезбеђивао средства за награде ученицима путем донација, од сопствене делатности и материјалних средстава од локалне самоуправе. Учествовао је у раду свих одељењских већа, стручних већа и тимова и председавао седницама Наставничког већа и Педагошког колегијума.

 Дужност директора од 01.07.2019. године и обавља је Драган Поповић проф.математике.

## Наставничко веће

У школској 2020/21. години Наставничко веће је одржало 10 седница на којима су разматрана питања предвиђена Годишњим планом рада школе, као и питања која је у току рада наметала пракса.

 Између осталог, Наставничко веће се бавило и следећим питањима:

Организација образовно васпитног рада школе;

Разматрање Извештаја о раду школе у претходној школској години;

Разматрање Годишњег плана рада школе за школску 2020/21. годину;

Подела предмета на наставнике и одређивање одељењских старешинстава;

Анализа рада стручних већа, одељењских већа, одељењских старешина и стручних служби;

Усвајање програма матурске екскурзије;

Реализација годишњег плана рада школе;

Анализа успеха ученика и изостајања ученика са наставе;

Организација матурских и поправних испита;

Организација прославе Савиндана и Дана школе;

План надокнаде наставних дана (надокнада за екскурзију);

Анализа рада ваннаставних активности;

Организација такмичења ученика;

Анализа успеха на крају класификационих периода и на крају наставне и школске године;

Организација уписа ученика у први разред;

Стручно усавршавање наставника;

Анализа реализације Школског развојног плана;

Процес самовредновања и вредновања рада школе;

Извештај о раду директора школе;

Школски развојни план;

Поред тога, на седници се донела одлука о моделу наставе за школску 2020/2021.годину, као и начину унапеђивања, реализације Плана и програма.

Наставничко веће је донело одлуку да се ученици носиоци дипломе „Вук Караџић“ и ученици са свим петицама награде пригодним књигама, а сви ученици који су постигли одличан успех и примерно владање да добију похвалнице.

Наставничко веће разматрало је предлог за модел наставе у школској 2020/2021.години и детаљно анализирао сваки од понуђених модела (настава на даљину и комбиновани модел).

## Педагошки колегијум

 Педагошки колегијум чине председници стручних већа, координатори рада одељењских већа и председник Актива за развојно планирање. У току школске године одржано је шест (6) састанка Педагошког колегијума на којима су разматрана питања предвиђена Годишњим планом рада школе.

 Између осталог, у току школске године, Педагошки колегијум се бавио следећим питањима:

Конституисање Педагошког колегијума и анализа Плана рада школе;

Анализа реализације образовно васпитног рада;

Анализа успеха ученика и унапређивање образовно васпитног рада;

Анализа остварених задатака предвиђених Планом рада школе;

Анализа извештаја о раду школе;

Радом Педагошког колегијума председавао је директор школе.

**Чланови наставног особља у школској 2020/21. години**

|  |  |  |  |  |
| --- | --- | --- | --- | --- |
| **Р.бр.** | **Име и презиме** | **Радно место** | **Бр. часова****недељно** | **Напомена** |
| 1 | Мица Ракић | проф. спског језика и књ. | 18 |  |
| 2 | Љиљана Грабовић | проф. спског језика и књ.Језик,медији и култура, библиотекар | 10140% | На породиљском од 29.04.2020. до 29.04.2021. |
| 3 | Бисера Инајетовић | проф. српског језика и књ. | 18 |  |
| 4 | Зорица Поповић | проф. енгл. језика | 18 |  |
| 5 | Кадрија Хрловић | проф. енгл. j. | 10 |  |
| 6 | Бојана Василић | проф. латинског и франц. језика  | 18 |  |
| 7 | Драгана Којадиновић | проф. немачког јез. | 18 |  |
| 8 | Маида Подбићанин | проф. психологије и Г.В. | 62 |  |
| 9 | Срећко Гујаничић | проф. филозофије | 13 |  |
| 10 | Јелена Пријовић | СоциологијаЈезик,медији и култура,Устав, Методологија научног истраживања | 7635 | Одређено |
| 11 | Селма Подбићанин | проф. историје | 12 |  |
| 12 | Александар Мановић | Историја проф.Г.В. Појединац, група и друштво,Религија и цивилизација | 2161 | Одређено |
| 13 | ВитомирЋирковић | проф. историје, | 8 |  |
| 14 | Милица Цинцовић | проф. географије и библиотекар  | 1810% | Од 6.03. старосна пензија |
| 15 | Викторија Шарчевић | проф. биологије | 20 |  |
| 16 | Едиб Клајић | проф. биологије | 8 |   |
| 17 | Драгица Тодоровић | проф. математике | 18 |  |
| 18 | Драгана Мулаосмановић | проф. математике | 11 |  |
| 19 | Ирена Станић | проф. математике | 18 | Одређено, Од 21.09. породиљско одуство |
| 20 | Амра Рустемовић | проф. Физике | 18 | Одређено  |
| 21 | Марија Јањић | проф.хемије | 12 |  |
| 22 | Јелена Ђубић | проф.хемије | 16 |  |
| 23 | Маријана Поповић | проф. физике | 12 | Одређено,  |
| 24 | Марија Рековић | проф. Информат. | 100% |   |
| 25 | Хилда Караосмановић | проф. Информат. | 48% | Одређено |
| 26 | Младен Полић | Проф.рачунарства и информатике | 40% | Од 01.09.2020. на неодређено |
| 27 | Сара Обрадовић | проф. Лик. Културе, Грађанско васпитање | 81 | Одређено |
| 28 | Маријана Бендић | проф. Музичке културе, Грађанско васпитање, Библиотека | 8440% | Одређено; Библиотека замена Љиљане Грабовић до 01.07.2021.  |
| 29 | Марина Кладник | проф. Физичког  | 20 |  |
| 30 | Владимир Радовић | проф. Физичког  | 4 |  |
| 31 | Марко Папић | вероучитељ | 6 | Одређено |
| 32 | Харун Еминагић | вероучитељ | 2 | Одређено |
| 33 | Милица Минић | проф. спског језика и књ.Библиотека  | 55,55%10% | на замени од 16.09.2019. до 30.05.2021. на породиљском одсуству од 01.06.2021. |
| 34 | Дејан Василић | проф. математике | 2 | на замени од 21.09.2020.  |
| 35 | Братислав Бојанић | проф. физике | 6 | Одређено |
| 36 | Драган Поповић | директор | 100% |  |
| 37 | Јована Токовић | педагог | 100% | Одређено до 30.09.2020.  |
| 38 | Драгана Ћирковић | педагог | 100% | Од 01.10.2020. на одређено до 4.03.2021. Од 05.03.2021. неодређено |
| 39 | Новица Комарица | Проф.математике | 2 | На одређено до 18.01.2021. |
| 40 | Снежана Маринковић | Проф.математике | 2 | На одређено од 19.01.2021. |
| 41 | Милош Шалипур | Проф.математике | 3 | на замени од 21.09.2020.  |
| 42 | Александар Ђоновић | Проф.географије | 18 | На замени од 08.03.2021. до 30.06.2021 |
| 43 | Мирко Ћирковић | Проф.географије | 10 | Од 01.07.2021. на неодређено |
| 44 | Снежана Сладоје | Проф.географије.  | 6 | Од 01.07.2021. на неодређено |
| 45 | Светлана Папић | Проф.географије | 2 | Од 01.07.2021. неодређено |

## Ваннаставно особље

|  |  |  |  |
| --- | --- | --- | --- |
| **Име и презиме** | **Стручна спрема** | **Звање** | **%** |
| Милован Цинцовић | дипл.правник | Секретар  | 100% |
| Марина Лојаничић | Виша ек.школа | Рачуновођа  | 100 |
| Боривоје Јоксимовић | трећи степен | домар  | 100 |
| Сузана Оташевић | основна школа | спремачица | 100 |
| Љубинка Којадиновић | основна школа | спремачица | 100% |
| Гордана Никитовић | основна школа | спремачица | 100 %У пензији од 04.11.2020. |
| Верица Кнежевић | основна школа | спремачица | 39,33 |
| Доста Бојанић | основна школа | спремачица | 100 |
| Драгана Николић | основна школа | спремачица | 100 |
| Драгица Јелић | основна школа | спремачица | 100% |
| Верица Шиљак | основна школа | спремачица | 80% од 08.03.2021. |
| Живко Баковић | Средња школа | референт | 50% од 01.09.2020. |

## Одељењска већа

Планови рада Одељењских већа су усвојени на почетку школске године. Одељењска већа су према плану рада одржала по 7 седница и углавном су разматрана следећа питања:

 - Конституисање одељења и избор одељењског руководства;

Утврђивање распореда писмених задатака и писмених вежби;

Усвајање распореда часова;

Организација разноврсних облика културно – забавног живота ученика;

Организација ваннаставних активности ученика;

Анализа успеха и дисциплине ученика;

Реализација наставног план и програма;

Организација припремне, допунске и додатне наставе и рада секција;

Анализа сарадње са родитељима;

Организација такмичења ученика;

Анализа изостајања ученика са наставе;

Похвале и награде ученика;

Радом Одељењских већа координирали су: Александар Мановић, за први разред; Марија Рековић, за други разред; Бојана Василић, за трећи разред и Мица Ракић, за четврти разред..

## Рад стручних већа и стручно усавршавање

У школи су радила следећа стручна већа:

|  |  |  |
| --- | --- | --- |
| **Назив стручног већа** | **бр.чл.** | **бр. саст.** |
| Веће наставника српског језика | 3 | 4 |
| Веће наставника страних језика | 4 | 3 |
| Веће наставника друштвених наука | 6 | 5 |
| Веће наставника природних наука | 8 | 5 |
| Веће наст. матем. и информатике | 8 | 4 |
| Веће наставника физичког васпитања | 2 | 4 |
| Веће наставника музичке и ликовне к. | 2 | 2 |

 Стручна већа су на почетку школске године усвојили планове рада. Већа су предвиђене активности и задатке остварили у току школске године.

 Радом стручних већа су координирали: Милица Минић, професор српског језика и књижевности; Кадрија Хрловић, професор енглеског језика; Срећко Гујаничић, професор филозофије; Хилда Караосмановић, професор рачунарства и информатике; Јелена Ћубић, професор хемије; Марина Кладник, професор физичког васпитања и Сара Обрадовић, професор ликовне културе.

 Стручно усавршавање, осим на нивоу Наставничког већа и стручних већа (према плановима ових органа), одвијало се и према Каталогу стручног усавршавања. На Школском одбору 24.06.2021. године усвојен је интерни Правилник о вредновању стручног усавршавања. Евиденција стручног усавршавања наставника по свим нивоима води се у школи, обавеза сваког наставника, стручног сарадника и директора школе јесте да најкасније до краја школске године достави годишњи извештај о стручном усавршавању, као и доказе о остварености истог. Извештаји се налазе у досијеима наставника и сачињавају заједно са личним планом стручног усавршавања портфолио наставника.

Програм стручног усавршавања није у потпуности остварен за ову годину, због недостатка средстава од локалне самоуправе за ову намену, као и због неповољне епидемиолошке ситуације.

## Рад стручних већа

### Извештај о раду Стручног већа за математику и рачунарство и информатику у школској 2020/21.

Председник Стручног већа: Хилда Караосмановић

Чланови стручног већа:

Марија Рековић

Младен Полић

Драгица Тодоровић

Драгана Мулаосмановић

Дејан Василић

Стручно веће је одржало укупно 5 састанака у току школске 2020/21. године. Разматране су следеће теме:

1. Разматрање и дискусија о распореду часова на блоку из премета рачунарство и

информатика;

2. Договор о настави помоћу платформе за учење на даљину;

3. Договор о коришћењу кабинета у случају преклапања часова;

4. Упознавање чланова већа са изменом у распореду часова;

5. Критеријуми оцењивања;

6. Договор о сатарадњи чланова Стручног већа;

7. Правила о понашању ученика у кабинетима;

8. Иницијални тестови;

9. Изјашњавање чланова стручног већа о плану стручног усавршавања;

10. Усаглашавање и договор наставника који деле одељење;

11. Договор, предлози и збор тема за матурски рад у овош школској години;

12. Договор и подела задужења наставника везаних за промоцију школе;

13. Анализа успеха ученика на крају школске 2020/21. школске године;

14. Договор о избору уџбеника на наредну школску годину;

15.Анализа критеријума оцењивања;

16. Подела часова за наредну школску годину;

17. Израда годишњих планова и извештаја за наредну школску годину;

### Извештај о раду Актива српског језика и књижевности

У школској 2020/2021.одржане су четири седнице Актива за српски језик.

На првој седници одржаној 20.08.разговарало се о представницима Стручног већа. Координатор је била Милица Минић (замена одсутне Љ. Грабовић), док су чланови биле проф М. Ракић и Б. Инајетовић. Такође, у оквиру овог састанка извршена је подела часова као и избор уџбеника. Причало се и о задужењима сваког професора.

Друга седница одржана је 14.09. На њој је усвојен план и програм за текућу годину, установљена коначна подела часова и задужења и састављен план одржавања писмених задатака.

Трећа седница (12.04) је окупила чланове Стручног већа поводом краја трећег класификационог периода. Размењена су мишљења у вези са менторски радом са матурантима, као и о сарадњи са библиотекарима и психологом.

Последња седница одржана је  3.маја поводом избора уџбеника који ће се користити у наредном периоду. Сваки од чланова већа изнео је своје мишљење, те је установљена коначна листа уџбеника и приручника.

Сарадња између чланова већа била изузетно добра!

### Извештај о раду стручног Већа за стране језике

 У школској 2020/21. години одржане су три седнице стручног Већа за стране језике. На првој седници одржаној почетком септембра 2020. године усвојен је план рада Стручног већа, усклађен распоред часова и донета улога о наставку коришћења истих уџбеника и у наредном периоду.

 На другој седници одржаној крајемоктобра 2020. године усаглашени су критеријуми за оцењивање ученика и договорена будућа сарадња са Стручним већима сродних предмета.

 На трећој седници одржаној у мају 2020. године расправљало се о избору уџбеника за наредну школску годину. Детаљи о одабраним уџбеницима се налазе у Записнику са седнице.

### Извештај стручног Већа друшевених наука (за школску 2021/22. год)

Стручно Веће друштвених наука Гимназије Прибој у школској 2021/22. години чинили су следећи чланови: Маида Подбићанин, наставник психологије, затим наставници историје: Санела Подбићанин, Витомир Ћирковић и Александар Мановић, као и Јелена Пријовић, наставник социологије и Срећко Гујаничић, наставник филозофије. На првој седници које је ово веће одржало у поменутој школској години донета је одлука да дотадашњег председника Александра Мановића на тој функцији замени Срећко Гујаничић.

Веће је одржало укупно шест седница у протеклој школској години. Расправљало се о бројним темама и донети су контструктивни закључци како би се превазишли постојећи проблеми у вези са одвијањем наставе, побољшањем успеха ученика и дисциплине. Усаглашавање око критеријума оцењивања је такође била тема, као и да се рад с ученицима унапреди кроз постојеће платформе за онлајн наставу. Планирано је и да се пишу пројекти за унапређење наставних средстава у гимназији (паметна табла). Говорило се и о осталим изазовима одвијања наставе због актуелне пандемије изазване вирусом ковид-19.

Чланови стручног већа су узели и активно учешће у промоцији школе. Организовани су културни догађаји и промоције књига у школској библиотеци, у сарадњи за Већем српског језика, као и предавања о историјским изворима у свечаној сали школе. Поједини наставници су обилазили основне школе и покушавали да објасне основцима у чему је предност гимназијског образовања у односу на остале средње-стручне школе.

Наставници стручног Већа друштвених наука били су ментори тридесет седморици ученика/ученица, што чини више од трећине од укупног броја матураната. Матурски испити су урађени у складу са траженим прописима и одбрањени су веома успешно у јунском испитном року.

Стручно Веће ће наставити свој рад и у наредној школској години са истим председником и за сада непромењеним чланством, трудећи се да унпреде свој однос са ученицима и осталим колегама у школи.

### Извештај стручно веће природних наука

Стручно веће природних наука у 2020/2021. чинили су професори : Јелена Ћубић -председник, Марија Јањић (хемија) , Амра Рустемовић , Братислав Бојанић, Поповић Маријана (физика), Шарчевић Викторија, Едиб Калајић (биологија ) и Милица Цинцовић (географија).

 Стручно веће природних наука одржало је 7 састанака.

Пре почетка школске године наставници су се упознали са планом наставе и учења за све разреде,како би могли приступити детаљном планирању наставе.

Током септембра месеца наставници су се определили за семинаре које ће похађати у овој школској години.

Одабрани су уџбеници и друга литература који ћебити коришћени у настави. Атмосфера у већу је била врло конструктивна , тако да су и ван формалних састанакаразматрана питања која се тичу наставе.

Што се тиче материјалне опремљености, ове године је потпуно опремљена лабораторија за хемију, а кабинет биологије је опремљен са новим микроскопима и интерактивним дисплејом. Највећи недостатак је неопремљеност кабинета за физику.

Кључна тема у децембру је била одабир тема за матурске радове.

Због неповољне епидемиолошке ситуације наставници су одлучили да ове школске године ученици не иду на такмичења.Из истог разлога нису одржани сви сатанци већа непосредно, већ се комуникација одвијала телефонски, е-поштом и преко Вибер групе.

Сви наставници су се изјаснили да је као основно средство за комуникацију са ученицима током наставе на даљину била њихова опрема, што не би требало да буде правило.

## Одељењска већа

### Извештај о раду одељенског већа првог разреда

Број ученика по одељењу, разредне старешине

|  |  |  |  |  |
| --- | --- | --- | --- | --- |
| **Разред** | **Одељенски старешина** | **Број девојчица** | **Број дечака** | **Укупно ученика** |
| I1 | Едиб Клајић | 19 | 8 | 27 |
| I2 | Марина Кладник | 11 | 6 | 17 |
| I3 | Александар Мановић | 13 | 4 | 17 |
|  | Укупно: | 43 | 18 | 61 |

**Број одржаних седница: 7**

**Прва седница: 31. 8. 2020.**

-Усвајање плана рада Одељенског већа

-Конституисање одељења, бројно стање ученика и избор одељенског руководства

-Утврђивање распореда писмених задатака и вежби

-План одржавања родитељских састанака и сарадња са родитељима

**Друга седница: 7. 10. 2020. Ванредни**

-Договор у вези са активностима уноса података у електронски дневник

-Настава на даљину

-Текућа питања

**Трећа седница: 18. 11. 2020.**

-Анализа успеха ученика на крају првог класификационог периода

-Реализација образовно васпитног рада

- Анализа изостајања ученика са наставе

**Четврта седница: 23. 12. 2020.**

-Анализа и утврђивање успеха и владања на крају првог полугодишта

-Реализација наставног плана и програма

-Анализација реализације осталих облика образовно васпитног рада

-Анализа сарадње са родитељима

-Мере за побољшање успеха

**Пета седница: 8. 4. 2021.**

-Анализа успеха и изостајања ученика на крају трећег класификационог периода

-Реализаија образовно васпитног рада

-Анализа сарадње са родитељима

-Припреме за такмичење ученика

-Мере за побољшање успеха

-Текућа питања

**Шеста седница: 23. 6. 2021.**

-Утврђивање успеха и владања ученика на крају наставне године

-Реализација наставног плана и програма

-Резултати које су ученици постигли на такмичењима

-Похвале и награде ученика

**Седма седница: 28. 6. 2021.**

-Утврђивање успеха и владања ученика на крају школске године

У току школске године ученици првог разреда учествовали су у различитим наставним и ваннаставним активностима што је забележено у годишњем извештају рада школе.

У току школске године из одељења **I1** једна ученица се исписала.

### ИЗВЕШТАЈ О РАДУ ОДЕЉЕНСКОГ ВЕЋА ДРУГОГ РАЗРЕДА

У школској 202О/2021. години одржано је укупно седам седница Одељенског већа другог разреда.Одељенско веће броји 18 чланова и на својим седницама је реализовано:

31.8.2020.

1.Усвајање плана рада одељенских већа
2.Конституисање одељења,бројно стање ученика и избор одељенских руководстава
3.Утврђивање распореда писмених задатака и писмених вежби
4.План одржавања родитељских састанака и сарадња са родитељима

7.10.2020.

1. Договор у вези са активностима уноса података у електронски дневник
2. Настава на даљину
3. Текућа питања

18.11.2020.

1.Анализа успеха ученика на крају првог класификационог периода
2.Реализација васпитно образовног рада
3.Анализа изостајања ученика са наставе

23.12.2020.

1.Анализа и утврђивање успеха ученика на крају првог полугодишта
2.Реализација наставног плана и програма
3.Анализа реализације осталих облика образовно васпитног рада
4.Анализа сарадње са родитељима
5.Мере за побољшање успеха

8.4.2020.

1.Анализа успеха и изостајања ученика првог, другог и трећег разреда на крају трећег класификационог периода;
2.Реализација образовно васпитног рада;
3.Анализа сарадње са родитељима;
4,Припреме за такмичења ученика;
5.Мере за побољшање успеха;
6,Текућа питања.

23.6.2020.

1.Утврђивање успеха и владања ученика на крају наставне године
2.Реализација наставног плана и програма
3.Резултати које су ученици постигли на такмичењима
4.Похвале и награде ученика (предлози Наставничком већу).

28.6.2020.

1.Утврђивање успеха и владања ученика на крају наставне године
2.Текућа питања

### ИЗВЕШТАЈ O РАДУ ОДЕЉЕЊСКОГ ВЕЋА ТРЕЋЕГ РАЗРЕДА ШКОЛСКЕ 2020/2021.

Одељењско веће трећег разреда сачињавају:

 Маида Подбићанин, одељењски старешина III1

 Бојана Василић, одељењски старешина III2, координатор и

Драгана Kојадиновић, одељењски старешина III3

Седнице Одељењског већа су одржане:

31.08.2020. на којој смо усвојили план рада одељењског већа, конституисали одељења, утврдили бројно стање ученика и изабрали риководство;

7.10.2020. је одржана ванредна седница Одељењског већа на којој смо се договорили у вези са активностима уноса у електронски дневник и наставе на даљину;

18.11. 2020. Анализа успеха ученика на крају првог класификационог периода;

23.12. 2020. Анализа ученика на крају првог полугодишта;

08.04.2021. Анализа успеха ученика на крају трећег класификационог периода;

23.06.2021. Успех и владање ученика на крају наставне године и релизација наставног плана и програма.

28.06.2021. Утврђивање успеха ученика на крају другог полугодишта.

### Извештај о раду Одељењског већа  четвртог разреда

  Током школске 2020/2021. године одржано је 7 седница  Одељењског већа ученика четвртог разреда. Реализован је план рада усвојен 31. 8. 2020.

и одржана је једна ванредна седница 7. 10. 2020.која је била неопходна због уноса података у е дневник ,организације наставе на даљину и епидемиолошке ситуације и мера превенције. Уписано је 83 ученика који су већ били распоређени у 3 одељења. Одељењске старешине су  као у трећем разреду :М. Јањић, М. Цинцовић, М. Ракић. Трећа седница одржана је 18.11.2020.после првог класификационог периода а четврта 23.12.након завршетка првог полугодишта .Пета седница одржана је 31. 3. 2021.након трећег наставног периода када је поред анализе успеха и дисциплине дискутовано о темама за матурски  испит. Шеста седница одржана је 27. 5. 2021.када је утврђен успех и дисциплина на крају наставне године и дати предлози за похвале и награде ученицима. Седма седница одржана је 8. 6. 2021. и тад је верификован успех ученика на матурском испиту. Сви ученици су успешно матурирали у јунском року.

Ово веће је подржавало и спроводило све мере и препоруке Министарства просвете ,подстицало рад одељењских заједница на хуманитарним акцијама, развијању свести о основним вредностима државе и друштва ,професионалној оријентацији.

## Одељењске старешине

Одељењске старешине су реализовале своје планове рада који су усвојени на почетку школске године. У току наставне године одржаван је најмање по један час одељењског старешине недељно, а одржано је од 4 до 5 родитељских састанака и по један општи родитељски састанак за први и четврти разред. Услед измењеног начина функционисања у овој школској години родитељски састанци су реализовани онлајн а поделе ђачких књижица и сведочанстава су вршене у школи. Записници одељењских заједница су уредно вођени у електронском дневнику са кратким описом реализације.

 Закључак Наставничког већа је да су одељењске старешине квалитетно обавиле свој задатак што показују резултати успеха и дисциплине ученика.

 У овој школској години одељењске старешине су били: Едиб Клајић, Марина Кладник и Александар Мановић (за први разред), Викторија Шарчевић, Марија Рековић и Сара Обрадовић (за други разред); Маида Подбићанин, Бојана Василић и Драгана Којадиновић (за трећи разред); Марија Јањић, Милица Цинцовић(од 06.03. одлазак у старосну пензију) од 08.03. Маријана Поповић и Мица Ракић (за четврти разред);

## Педагошко психолошка служба

 У педагошко-психолошкој служби у школској 2020/21. години радила је Јована Токовић, дипломирани педагог са 100% радног времена на одређено до 30.09.2020. од 1.10.2020. Драгана Ћирковић, мастер педагог на одређено до 04.03.2021. од 05.03.2021. засновала је радни однос на неодређено време.

 На основу дневне и месечне евиденције о раду види се рад и активност стручних сарадника у планирању наставног процеса и праћењу васпитно-образовног рада.

 Инструктивно педагошки рад се углавном одвијао кроз упознавање чланова колектива са новинама у Закону везано за изостајање ученика са наставе, права детета, за безбедност ученика, за норму непосредног рада са ученицима, разговором са наставницима ради континуираног планирања наставних садржаја, ради повећања мотивације ученика и ради смањења броја изостанака појединих ученика и одељења.

 Рад са ученицима и родитељима ученика одвијао се кроз подршку у раду Ученичког парламента (инструктивни, саветодавни и информативни рад), рад са успешним ученицима (помоћ око конкурисања за стипендије, обавештења о разним конкурсима и сл.). Обављено је доста саветодавних разговора са ученицима који су имали потешкоћа у учењу и владању. У подручју рада са родитељима ученика обављено је много више разговора у односу на прошлу годину, код ученика који су изостајали са наставе, као и код ученика који су имали проблема у комуникацији ученик – наставник или ученик – ученик. Родитељи и чланови Савета родитеља информисани су о свим питањима која се тичу њихове деце, као и актера у наставном процесу – правима, обавезама, одговорностима, о правилима понашања и безбедности ученика у школи.

 Стручни сарадник су активно учествовали у раду стручних органа и тимова школе и доприносили унапређењу наставног процеса у целини.

 Сарадња са стручним институцијама и друштвеном средином била је добра. Нарочита сарадња је остварена са Домом здравља, Школском управом, Црвеним крстом општине Прибој, Центром за социјални рад, школским полицајцима, са Националном службом за запошљавање, са разним факултетима у вези са професионалном оријентацијом и др.

 У овој школској години све активности и сва подручја рада предвиђена Планом рада су остварена – планирање, организовање и праћење васпитно образовног рада, инструктивно педагошки рад, рад са ученицима, сарадња са родитељима, професионално информисање, саветовање и васпитање, рад у стручним органима школе, сарадња са стручним институцијама, вођење школске документације и документације о свом раду.

## Рад школске библиотеке

 Библиотека школе је због смањеног броја ученика и одељења, по нормативима Министарства заступљена са 50% радног времена.

 Школске 2020/21. године у библиотеци су радили: Маријана Бендић, професор разредне наставе са 40% радног времена и Милица Цинцовић, професор географије са 10% радног времена, која је отишла у старосну пензију 06.03.2021. а од 08.03.2021. на пословима библиотекара са 10% радног времена распоређена је Милица Ђуровић, професор српског језикс и књижевности. Библиотека је за ученике и професоре радила сваког радног дана најмање по 2 сата. Остали део радног времена служио је за рад на слагању књига, вођењу картотеке, матичних књига за новокупљене књиге, уређивање оштећених књига и сл.

 Ове школске године донацијон фирме Super.Lab увећан је библиотечки фонд за 13 нових књига. Књиге за школску лектиру су због честе употребе у прилично лошем стању, а школа није имала средстава да набави нове књиге, јер су материјални трошкови били недовољни за ову намену.

# V УЧЕНИЦИ ШКОЛЕ И УСПЕХ

 Нa почетку школске године уписано је 304 ученика и то: у први разред 60 (три одељења), у други разред 70 (три одељења), у трећи разред 91 (три одељења) и у четврти разред 83 ученика (три одељења).

Број ученика и одељења на крају школске године је:

|  |  |  |  |  |  |
| --- | --- | --- | --- | --- | --- |
|  | **I-разред** | **II-разред** | **III-разред** | **IV-разред** | **Свега** |
| смер | од. | уч. | од. | уч. | од. | уч. | од. | уч. | од. | уч. |
| д.ј. | 1 | 26 | 1 | 22 | 1 | 31 | 1 | 27 | 4 | 106 |
| п.м. | 2 | 34 | 2 | 48 | 2 | 60 | 2 | 56 | 8 | 198 |
| свега | 3 | 60 | 3 | 70 | 3 | 91 | 3 | 83 | 12 | 304 |

У току школске године један ученик се исписао из првог разреда и један ученик се уписао у први разред.Остали број ученика се није мењао током школске године.

## Успех ученика на крају школске 2020/21. године

 Успеху ученика је придавана велика пажња и детаљно је анализиран на седницама Одељењских и Наставничких већа, као и на седницама Савета родитеља. Резултати показују да су ученици постигли добар општи успех, као и запажене резултате на окружним и републичким такмичењима која су реализована. Потребно је нагласити да је због неповољне епидемиолошке ситуације изостало учешће наших ученика на многим такмичењима. Важно је истаћи да су ученици показали висок ниво ангажованости путем наставе на даљину, као и да су њихови резултати на крају наставне године изузетно добри.Из табеле се види да је 267 ученика (87,83%) завршило разред са одличним и врло добрим успехом. Такође, значајно је истаћи да је било и 6 ученика носилаца дипломе „Вук Караџић” и 78 ученика са свим петицама (25,66%). Успех ученика је приказан после поправних испита, а поправне испите су полагала три ученика из другог разреда из математике.

**Табеларни преглед успеха ученика**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Одељење** | **Бр. уч.** | **Одличан** | **Вр. добар** | **Добар** | **Довољан** | **Нису завршили** | **Свега завршили** | **%** |
| I-1 | 26 | 4 | 11 | 11 | - | - | 26 | 100 |
| I-2 | 17 | 11 | 4 | 2 | - | - | 17 | 100 |
| I-3 | 17 | 14 | 3 | - | - | - | 17 | 100 |
| **свега** | **60** | **29** | **18** | **13** | **-** | **-** | **60** | **100** |
| II-1 | 22 | 9 | 9 | 4 | - | - | 22 | 100 |
| II-2 | 21 | 12 | 7 | 2 | - | - | 21 | 100 |
| II-3 | 27 | 25 | 2 | - | - | - | 27 | 100 |
| **свега** | **70** | **46** | **18** | **6** | **-** | **-** | **70** | **100** |
| III-1 | 31 | 23 | 8 | - | - | - | 31 | 100 |
| III-2 | 30 | 15 | 2 | 13 | - | - | 30 | 100 |
| III-3 | 30 | 21 | 6 | 3 | - | - | 30 | 100 |
| **свега** | **91** | **59** | **16** | **16** | **-** | **-** | **91** | **100** |
| IV-1 | 27 | 13 | 14 | - | - | - | 27 | 100 |
| IV-2 | 28 | 19 | 7 | 2 | - | - | 28 | 10 |
| IV-3 | 28 | 27 | 1 | - | - | - | 28 | 100 |
| **свега** | **83** | **59** | **22** | **2** | **-** | **-** | **83** | **100** |
| **укупно** | **304** | **193** | **74** | **37** | **-** | **-** | **304** | **100** |
| **%** | **-** | **63,49** | **24,34** | **12,17** | **0** | **0** | **-** | **100** |

**Резултати са матурских испита**

|  |  |  |  |  |  |
| --- | --- | --- | --- | --- | --- |
| **Одељење** | **Одличан** | **Вр.добар** | **Добар** | **Довољан** | **Свега** |
| IV1 | 27 | - | - | - | 27 |
| IV2 | 25 | 2 | 1 | - | 28 |
| IV3 | 28 | - | - | - | 28 |
| **свега** | **80** | **2** | **1** | **-** | **83** |

**Награде, похвале, васп. дисц. мере и изостанци**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Разред** | **Награђени** | **Похваљени** | **Ук. о.в.** | **Ук. дир** | **Ук.н.в.** | **Искљ.** | **опр. из.** | **неоп.из.** |
| I-1 | 3 | 4 | - | - | - | - | 966 | 8 |
| I-2 | 2 | 11 | - | - | - | - | 398 | 4 |
| I-3 | 8 | 14 | - | - | - | - | 281 | 12 |
| **свега** | **13** | **29** | **-** | **-** | **-** | **-** | **1654** | **24** |
| II-1 | 1 | 9 | 2 | - | - | - | 936 | 68 |
| II-2 | 7 | 12 | - | - | - | - | 274 | 15 |
| II-3 | 12 | 25 | - | - | - | - | 430 | 26 |
| **свега** | **20** | **46** | **-** | **-** | **-** | **-** | **1640** | **109** |
| III-1 | 6 | 23 | - | - | - | - | 522 | 71 |
| III-2 | 7 | 15 | - | - | - | - | 1244 | 98 |
| III-3 | 9 | 21 | - | - | - | - | 1103 | 13 |
| **свега** | **22** | **59** | **-** | **-** | **-** | **-** | **2869** | **182** |
| IV-1 | 13 | 13 | - | - | - | - | 638 | 50 |
| IV-2 | 19 | 19 | - | - | - | - | 1621 | 31 |
| IV-3 | 27 | 27 | - | - | - | - | 344 | 25 |
| **свега** | **59** | **59** | **-** | **-** | **-** | **-** | **2603** | **106** |
| **укупно** | **114** | **193** | **-** | **-** | **-** | **-** | **8766** | **421** |

 Сви ученици који су постигли одличан успех и примерно владање добили су похвалу од Наставничког већа, а ученици са свим петицама и носиоци дипломе „Вук Караџић“ награђени су и пригодним књигама, сви ученици четвртог разреда са одличним успехом и примерним владањем награђени су књигом и добили су похвалу. Ученика генерације, Матић Лану, школа је наградила „ЛАП ТОП“ рачунаром и књигом, ученицу Драгутиновић Јану због постигнутих спортских резултата школа је наградила таблет рачунаром.

Школа је новчано наградила ученике чији су радови одабрани од стране стручног жирија на литерарном и ликовном конкурсу поводом школске славе Савиндана и то: Анесу Рустемовић са 3.000,00 динара, Ирену Дрчелић са 2.000,00 динара и Алексу Бојића са 1.000,00 динара за литерарне радове, а Лана Матовић са 3.000,00 динара, и Марија Шљука са 2.000,00 динара за ликовне радове. Општина Прибој је такође поводом Савиндана наградила најбоље ученике са по 5.000,00 и то: Нађу Лончаревић(први разред); Матеју Оташевића (други разред); Нејру Хоџић (трећи разред); Милану Папић (четврти разред).

Локална самоуправа, односно председник општине је уручио награде ученицима носиоцима дипломе „Вук Караџић“ и ученицима који су освојили једно од прва три места на Републичким , Окружним и Међуокружним такмичењима као и наставницима менторима ученика на такмичењима.

 Од Министарства просвете, науке и технолошког развоја, 67 ученика који су имали одличан успех у свим претходно завршеним разредима и остале услове према конкурсу Министарства, примали су стипендију у износу од 5.400,00 динара месечно, за укупно 10 месеци (септембар-јуни).

# VI КУЛТУРНА И ЈАВНА ДЕЛАТНОСТ ШКОЛЕ

Садржаји из области културне и јавне делатности школе реализовани су кроз рад секција, рад стручних већа и кроз рад Галерије “Спирала”. У овој школској години многе културне и друштвене активности нису реализоване услед неповољне епидемиолошке ситуације.

У септембру 2019. године формиран је Савет Галерије “Спирала”. Савет Галерије за сезону 2020/21. годину чине: проф. Др Никола Вукосављевић, академски вајар, члан УЛУС-a (председник); проф. Др Александар Јерков; Добрица Кампарелић, мултимедијални уметник, члан УЛУС-а, члан Удружења књижевника Србије и Драган Нешић, члан УЛУС-a (уредник програма).

У овој школској години у оквиру Галерије "Спирала" организоване су следеће активности:

Септембар-октобар у Галерији „Спирала“ реализована је изложба радова са петог сазива „Међународне колоније младих диванхане“.

Од 24. Фебруара до 10. Марта изложба слика „Уједињене боје диванхане“,Међународна ликовна колонија младих талената.

Од 01. до 20. маја међународна изложба „Учеснице Уметничке колоније Милешева“, заинетесовани су имали прилику да виде ликовну изложбу Милешева. Наводимо неке од учесница: Акико Сато, Јапан, Даница Баста, Београд, Ивана Ковалчик, Пријепоље, Јагода Живадиновић, Београд, Јармила Вешовић, Београд, Снежана Шиник, Сарајево, Јелена Трајковић, Београд, Десислава Христова, Бугарска, Ева Мрђеновић, Београд, Весна Перуновић, Чикаго...Аутори изложбе: Мирко Антоније Малишић и Јаков Нешић.

Од 15. јуна до 01. Септембра 2021. године изложба слика професора Драгана Нешића „Простори и жива бића“, иначе ово је осамдесет осма самостална изложба професора Драгана Нешића.

Поводом обележавања школске славе Савиндана изведен је следећи програм: изложба ликовних радова ученика; додељене су награде ученицима по расписаном конкурсу за литерарне и ликовне радове; уручене награде најбољим ученицима које додељује Општина Прибој; ломљење славског колача,пригодан програм је изостао због неповољне епидемиолошке ситуације.

 17. фебруара, одржано превентивно здравствено предавање намењено матурантима наше школе на тему: „ Превенција карцинома грлића материце“. Предавач је био доктор специјалиста гинекологије и акушерства Александар Раковић. Ученици су имали прилику да се упознају са корисним информацијама о HPV вирусу, путевима преношења, као и последицама нелечених HPV инфекција. Предавање је организовано у два термина како би предавању присуствовали ученици из обе групе.

 24. фебруара, за љубитеље књижевности, професор филозофије, Срећко Гујаничић организовао је књижевно дружење у библиотеци наше школе. Присутни ученици и наставници су имали прилику да сазнају како настаје књижевно дело, како писац проналази мотив и инспирацију за писање. Професор је истовремено промовисао своју књигу „Десет позитивних птица“. Занимљива питања публике која су се односила на избор стила писања, омиљене писце, значај животног искуства за стварање дела употпунила су ово дружење и истовремено указала на потрбу да се овакав вид дружења настави.

 24. фебруара, последња среда у фебруара обележена као Дан борбе против вршњачког насиља, познат као „Дан розих мајица“. За ученике првог разреда у Свечаној сали Гимназије приређена је пројекција краткометражног филма „Мекушац“, редитеља Сајмона Елиса. Пројекцији филма претходило је предавање педагога школе на тему „Превенција вршњачког насиља“, где су ученици упознати са облицима и нивоима насиља, превентивним и интервентним активностима које се предузимају на нивоу школе, као и са „Правилником о поступању у установи у одговору на насиље“. За ученике првог разреда спроведен online упитник намењен процени заступљености вршњачког насиља . Анализа упитника се налази у евиденцији Тима за заштиту ученика од дискриминације, насиља и злостављања.

 25. фебруара, обележен Међународни дан матерњег језика. Стручни актив професора српског језика и књижевности пригодним програмом у Свечаној сали Гимназије указао на значај чувања и неговања матерњег језика. Кроз низ рецитала ученици наше школе истакли су да је језик душа народа јер чува културу и традицију. Програму су присуствовали заинтересовани ученици и професори уз поштовање епидемиолошких мера.

 22. априла, одржана калиграфска радионица, водитељ радионице била је професорка ликовне културе Сара Обрадовић. Ученици су исписивали латинске изреке и цитате калиграфском техником. Радови настали на радионици су изложени у галерији „Спирала“ у временском периоду од 26. до 29. априла и део су планираних активности у оквиру обележавања дана латинског језика.

 23.априла, Светски дан књиге и ауторских права обележен је у библиотеци наше школе. Ученици друге године, заједно са предметним професором Милицом Ђуровић, дискутовали су о читалачким активностима ученика, савременим комуникацијама али и о постанку књиге и њене улоге у очувању културе једног народа у свет дигиталних медија.

 26. априла, почели дани латинског језика. У галерији „Спирала“ отворена је изложба радова насталих на калиграфској радионици, где су ученици користећи калиграфску технику исписивали латинске изреке, цитате и изразе, са циљем да се афирмише латински језик.

 26. априла, превентивно здравствено предавање из области заштите менталног здравља одржала је докторка, специјалиста психијатрије, Биљана Драгојловић, на тему: „Анксиозност и депресија код адолесцената“. Предавању су присуствовали ученици другог разреда, као и заинтерсовани професори.

 28. априла, у оквиру обележавања дана латинског језика, професор историје Селма Подбићанин одржала је предавање на тему „Латинска епиграфија“. Присутни су имали прилику да из историјског аспекта сагледају настанак латинског језика, римског права и латинског писма. Применом иновативних метода у настави, ученици су имали прилику да присуствују виртуалној посети Виминацијуму.

 29.априла, у оквиру обележавања дана латинског језика реализован квиз из латинског језика. У организацији квиза учествовали су: Бојана Василић, професор латинског језика, професори рачунарства и информатике Марија Рековић и Младен Полић, професор историје Александар Мановић, професорка биологије Викторија Шарчевић, професорка ликовне културе Сара Обрадовић, педагог школе Драгана Ћирковић. Дани латинског језика су медијски испраћени на локалној телевизији.

 20. маја премијерно приказан филм „Буди и ти гимназијалац“, аутор филма је професорка рачунарства и информатике Марија Рековић, у филму су учествовали ученици и професори наше школе. Филм ће бити коришћен у као део промотивних активности наше школе. У склопу исте активности креирани су флајери који ће бити коршћени током промотивних активности које наша школа планира током посета основним школама у Прибоју.

 9.јуна премијера представе „Мобиломанија“ у Дому културе Пиво Караматијевић, у представи играју ученици наше школе : Шемса Хасанагић, Сара Јечменица, Камбер Хасанагић, Алекса Бојић.

Такође, наши ученици су и ове школске године веома успешно представљали школу на Окружним и Републичким такмичењима и на разним другим јавним конкурсима, што се види из постигнутих резултата, освојених места и добијених награда.

# VII РЕАЛИЗАЦИЈА ВАСПИТНО ОБРАЗОВНОГ РАДА ШКОЛЕ

## Редовна настава

 Правилником о календару образовно васпитног рада планирано је да се наставни план и програм оствари у првом, другом и трећем разреду у 37 наставних недеља или 185 дана, а у четвртом разреду у 33 наставне недеље, односно 165 наставних дана. Настава се у школској 2020/2021. години реализовала по комбинованом моделу, одељења су дељена на две групе уз наизменично праћење наставе непосредно у школи на седмичном нивоу, а за дане када нису у школи ученици су наставу пратили на платформи. Због неповољне епидемиолошке ситуације настава се реализовала на даљину од 30. новебра до 18. децембра, као и од 08. марта до 19. априла. У току школске године Календар образовно васпитног рада се два пута мењао, узрок за то је била неповољна епидемиолошка ситуација. Прва измена је настала 4. децембра, том приликом је измењено трајање првог полугодишта и почетак другог. Затим је календар промењен у другом полугодишту, 12. априла, измена се односила на дужину трајања пролећног распуста, који је продужен за један дан. Измена која је била присутна у првом полугодишту а није предвиђена календаром образовно васпитног рада односила се на дужину трајања јесењег распуста, који је због неповољне епидемиолошке ситуације продужен два дана. Обавеза наставника је да на почетку школске године испланирају часове у електронском дневнику, па је у складу са тим долазило до одступања у реализацији за дане који су били планирани али

услед измене календара образово васпитног рада нису реализовани.

 Школска година је почела 1. септембра како је и планирано календаром Министарства.

 Укупно је планирано да се у току наставне године оствари 12.036 часова теорије као и 3.066 часова вежби; 588 часова изборне наставе (грађанско васпитање и верска настава) и 444 часа изборних програма у првом разреду (Језик, медији и култура и Појединац, група и друштво), као и 444 часа изборних програма у трећем разреду религије и цивилизације и методологије науног истраживања, што је укупно 16.578 часова. А остварено је 16.406 часова. Разлог за одступање у реализацији часова јесу измене у календару, што је у складу са Правилником о календару образовно васпитног рада који предвиђа да је због угрожености брзбрдности и здравља ученика дозвољено одступање у броју до 5% од утврђеног броја петодневних наставних седмица. .

 На седницама стручних органа констатовано је да је наставни план и програм реализован у потпуности.

## Допунска, додатна и припремна настава

 На основу препоруке министарства додатна и допунска настава није се одржавала у школској 2020/2021. години. Наставници су ученицима пружали подрђку у раду кроз индивидуални-коснсултативни рад након редовних часова, као и кроз посебно формиране учионице намењене пружању подршке ученицима за рад на платформи.

## Стваралачке и слободне активности (секције)

 Стваралачке и слободне активности су се одвијале кроз рад секција и кроз рад одељењских заједница. У школској 2020/2021. години рад секција се одијао у складу са околностима које је дозвољвала пандемија корона вируса. У првом полугодишту настава се одвијала уз комбинацију комбинованог модела и потпуног преласка на слушање наставе на даљину. По препоруци министарства у школи су се реализовали само часови редовне наставе. У другом полугодишту у временским размацима када се попуштањем епидемиолошких мера дозвољавао рад у мањим групама предметни наставници су организовали слободне активности у складу са интересовањима ученика. У натавку наводимо реализован активности.

У том циљу у току наставне године обављено је низ активности као што су:

Припрема и реализација изложби ученика поводом Дана школе и школске славе-Савиндана;

Учешће на разним литерарним и ликовним конкурсима;

Реализација програма у оквиру галерије "Спирала";

 Учествовање у спортским такмичењима и такмичењима из појединих предмета, у позоришним представама, приредбама, презентацијама својих истраживачких радова и промоцијама књига писаца;

Уређивање школске и градске средине;

Организовање низа хуманитарних и других акција у оквиру школе или у сарадњи са Црвеним крстом;

Учешће у едукативним предавањима и обукама

Промоцији школе

У току наставне године у школи су радиле следеће секције: Рецитаторска; Литерарна; Историјска; Секција за енглески језик; Секција за француски језик; Секција за немачки језик; Еколошка; Секција за информатику; Математичка; Секција за астрономију и физику; Ликовна секција; Хор; Спортске секције (одбојка, кошарка, рукомет). Наведене секције су реализовале слободне активности у периодима када је епидемиолошка ситуација била повољна.

 Чланови секција и њихови руководиоци успешно су остварили планиране циљеве и задатке за часове секција који су реализовани. Током наставе на даљину наставници су мотивисали и усмеравали ученике за даљи рад.

## Екскурзије, излети и посете

 Услед пандемије корона вируса, екскурзија за ученике четртог разреда није изведена.

## Рад на професионалној оријентацији

 Рад на професионалној оријентацији, конкретизован је у оквиру плана рада школе и подразумева сарадњу наставника са осталим чиниоцима професионалне оријентације.

 У току школске 2020/21. године овај рад се одвијао кроз следеће активности:

Преко наставника кроз редовну наставу, остварена је повезаност наставне материје са одређеним занимањима. У току године сваки наставник, је посветио један део времена у редовној настави и ваннаставним активностима где се разговарало о питањима везаним за професионалну оријентацију.

 Разне изложбе и промоције књига, као и стручна предавања, омогућила су ученицима да размишљају и да донесу одлуку о свом будућем занимању;

Низ факултета из разних места, презентирали су своје програме ученицима, као и услове студирања и запошљавања.

Стручни сарадник је у оквиру свог рада са ученицима информисао ученике о разним занимањима и сугерисао појединим категоријама ученика на њихова усмерења.

Стручни сарадник из Националне службе за запошљавање Пријепоље (психолог) извршила је тестирање 72 ученика четвртог разреда у вези професионалног опредељења и избора занимања.

У реализацији програма професионалне оријентације у школској 2020/2021.години, активности везане за постављање промотивних материјала на онлајн платформу коју користе матуранти обављала је професорка рачунарства и информатике Хилда Караосмановић.

# VIII ТАКМИЧЕЊА УЧЕНИКА

Због пандемије Корона вируса , сва предвиђена такмичења нису реализована у току школске године.Велики број ученика имало је пласмане на окружна такмичења али због неповољне епидемиолошке ситуације нису присуствовали истим. Ученици Гимназије су учествовали на следећим такмичењима која су реализована (наводе се имена ученика учесника и освојено прво, друго или треће место на окружном, међуокружном и републичком нивоу):

*Окружна такмичења:*

**Физичко васпитање – спортска такмичења**

***Атлетика – Гимназија Прибој***

**Појединачни пласман:**

-У дисциплини скок у даљ - Јана Драгутиновић освојила је прво место;
- У дисциплини бацање кугле - Марија Шљука освојила је друго место;
- У дисциплини на 100 метара (ван конкуренције, због пропозиција такмичења) - Јана Драгутиновић освојила је прво место;
- У дисциплини на 400 метара -Бранка Баковић освојила је треће место;
- У дисциплини на 800 метара -Лана Матић освојила је треће место.
**Екипа у саставу**: Нађа Лончаревић (100 метара), Бранка Баковић (400 метара), Лана Матић (800 метара), Марија Шљука (бацање кугле), Јана Драгутиновић (скок у даљ) и Анеса Рустемовић (скок у вис).

**Смотра рецитатора – Косјерић**

Прво место – Камбер Хасанагић, пласман на републичко такмичење**.**

**Међуокружна такмичења:**

***Атлетика – Чачак***

**Појединачни пласман:**

У дисциплини скок у даљ -Јана Драгутиновић освојила је златну медаљу и пласирала се на Републичко такмичење;
У дисциплини на 100 метара - Нађа Лончаревић освојила је треће место.
У дисциплини на 400 метара - Бранка Баковић освојила је друго место.
У дисциплини на 800 метара - Лана Матић освојила је друго место.
У дисциплини бацање кугле - Марија Шљука освојила је треће место.

**Екипно:**

У дисциплини штафета 4x100 метара женска атлетска екипа наше школе, састављена од следећих ученица: Јана Драгутиновић, Анеса Рустемовић, Бранка Баковић и Марија Шљука, освојила је златну медаљу и остварила проходност на Републичко такмичење.
Женска атлетска екипа, у укупном пласману, по броју освојених бодова остварила је друго место.

**3. Републичка такмичења**

**Појединачни пласман:**

Јана Драгутиновић, трећа година- атлетика(скок у даљ) - **прво место,првак државе у дисциплини скок у даљ.**

 **Због пандемије Корона вируса, предвиђена окружна и републичка такмичења нису одржана.**

# IX УЧЕНИЦИ „ВУКОВЦИ“

Матић Лана

Бојић Алекса

Ћетковић Војин

Исидора Средојевић

Папић Милана

Аврамовић Ана

Учеником генерације проглашена је Лана Матић која је била на пријему код престолонаследника Александра Карађорђевића на Белом двору у Београду (пријем се одржао online због пандемије Корона вируса), од школе је добила награду - ЛАП ТОП рачунар и књигу. Такође, и сви ученици носиоци дипломе „Вук Караџић“ као и ученици који су освојили једно од прва три места на окружним и републичким такмичењима добили су скромне награде, као и професори – ментори ученика на такмичењима, које је уручио председник општине.

# X ИЗВЕШТАЈ СТРУЧНОГ АКТИВАЗА РАЗВОЈНО ПЛАНИРАЊЕ

 Актив за развојно планирање пратио је реализацију активности предвиђених Развојним планом и Годишњим планом рада школе.

Стручни актив за развојно планирање чине: Драган Поповић, директор школе, Јована Токовић, педагог; Милица Цинцовић професор географије; Бојана Василић, професор латинског и француског језика; Здравко Пешут, испред локалне самоуправе; Борко Станковић, испред Савета родитеља; Теодора Савић и Ана Милачић, испред ученичког парламента.

 У септембру, ученици су упознати са кућним редом, правилима понашања, правима и обавезама, те се на тај начин унапређују односи ученик - ученик, професор – ученик и професор – родитељ. Ученички парламент се максимално ангажовао у оквиру свог програма а нарочито око организације слободних активности и припремања манифестација које су се организовале у школи.

Родитељи су укључени у рад органа школе и тимова, као и у ваннаставне активности – трибине, предавања и сл.

У области подршка ученицима редовно су праћени успех и постигнућа ученика, здравствено, емоционално и физичко стање, извршени општи и стоматолошки лекарски прегледи, организована предавања и трибине за ученике: злоупотреба дрога; болести зависности; трговина људима, насиље, алкохолизам (у сарадњи са МУП-ом и Домом здравља). У складу са потребама ученика организована је допунска и додатна настава и секције. Ученици су учествовали на такмичењима, конкурсима и истраживачким радовима, при чему им је пружана помоћ у процесу учења.

У реализацији Развојног плана који се односи на област Руковођење, организација и обезбеђивање квалитета, васпитни процес је константно унапређиван редовним праћењем наставе, израдом доброг распореда свих облика васпитно образовног рада са ученицима, уважавањем мишљења свих у доношењу најбољих одлука.

У току године редовно је уређиван школски простор, простор око школе и детаљно је уређен парк испред школе, поред тога опремљен је и нови информатички кабинет, као и лабораторија за хемију.

Реализација програма стручног актива за развојно планирање анализирала се на седницама стручног актива, наставничког већа, педагошког колегијума, Савета родитеља и Школског одбора.

# XI ИЗВЕШТАЈ О САМОВРЕДНОВАЊУИ ВРЕДНОВАЊУ РАДА ШКОЛЕ

# УВОД

 У избору кључне области за самовредновање учествовали су сви чланови тима. На првом састанку тима је усвојен акциони план тима за самовредновање, направљен је договор у вези са активностима и индикаторима који ће бити праћени у току школске године.

 Вредновање кључне области извршило се кроз четири подручја:

1. Планирање и припремање наставе
2. Наставни процес
3. Учење
4. Праћење напредовања ученика

 Чланови тима за самовредновање су: Драган Поповић, директор школе; Драгана Ћирковић, педагог; Бојана Василић, професор француског и латинског језика; Јелена Пријовић, професор социологије; Душица Цвркотић, испред Савета родитеља; Ирена Дрчелић и Никола Јеремић, представници ученика (испред Ученичког парламента).

# ПЛАНИРАЊЕ И ПРИПРЕМАЊЕ НАСТАВЕ

 У овом подручју вредновања сагледавали смо:

1. Да ли сваки наставник има Годишњи и Оперативни план за свој предмет који је сачињен у складу са прописаним планом и програмом;
2. Да ли је извршена потребна корелација међу предметима;
3. Да ли се наставници редовно припремају за наставу, да ли поседују припреме за час;
4. Користе ли наставници додатну стручну литературу, интернет и друге изворе у настави.

 Анализу и редован преглед педагошке документације у овој школској години вршили су директор и педагог школе.

Евиденција годишњих и оперативних планова рада се вршила у електронској и папирној форми. Обавеза достављања оперативних планова рада била је до петог дана у месецу. Лица одређена за преглед су пратила редовност и континуитет у достављању планова. Утврђено је да већина наставника ту обавезу редовно извршава.

 На основу прегледа ове документације утврдили смо да сви наставници наше школе имају годишње и оперативне планове који су сачињени у складу са Наставним планом и програмом за гимназију са друштвено-језичким и природно-математичким смером. Утврдили смо да су нека стручна већа Годишњи план за свој предмет радила заједно, што представља позитиван пример у планирању рада и овакав начин рада треба да важи за сва већа. Уочено је да нема планирања на нивоу разредног већа, што сматрамо слабошћу коју у наредном периоду морамо променити.

 Оперативни план рада садржи следеће податке: редни број наставне теме, редни број наставне јединице, исходе учења, назив наставне јединице, тип часа и наставна средства. Сви наставници у овој школској години су користили јединствен образац за оперативни план рада који им је прослеђен на почетку школске године.

 Током школске године директор и педагог школе су у складу са планом обиласка часова у Годишњем плану рада школе, присуствовали часовима следећих наставника: Младена Полића, Марије Рековић, Владимира Радовића, Драгане Мулаосмановић, Јелене Пријовић, Марије Јањић, Викторије Шарчевић и Селме Подбићанин. У тренутку обиласка сви наставници су поседовали годишњи и оперативни план рада, као и писану припрему за час. Оно што се могло приметити јесте нередовност у писању припрема за час. Већина наставника је поседовала само припрему за тај дан, такође најчешће се користе готове припреме за час одређених издавачких кућа. Приликом посета скренута је пажња да се практикује лична израда припрема за час, јер припрема треба да буде прилагођена специфичностима одређене одељењске заједнице, као и временском трајању часа, ако узмемо у обзир да се ове школске године настава реализује по комбинованом моделу уз трајање часа од 30 минута. Сви наставници су имали у тренутку посете часу и личне евиденције о активностима ученика, што је похвално. Ученици су у тренутку посете имали потребан прибор за рад, увидом у свеске ученика може се закључити да наставници редовно у складу са годишњим планом рада реализују наставу.

 У континуитету је вршен преглед електронског дневника, праћена је динамика оцењивања, као и редовност у уношењу записника са одржаних састанака стручних већа, одељењских већа, записника одржаних часова одељењске заједнице, као и забелешки наставника о активностима ученика. Анализом се може констатовати да је динамика оцењивања у овој школској години била условљена начином реализације наставе. Наставници су редовно вршили оцењивање, проблеми су се јављали услед преласка на слушање наставе на даљину. Дешавало се да наставници у личним евиденцијама имају оцене и активности ученика, али да се због излажења у сусрет ученицима и чекања да поправе оцене кроз активности на платформи оцене не уносе редовно, на шта је скренута пажња наставницима да обрате пажњу на континуитет оцењивања и евиденције у електронском дневнику. Потребно је узети у обзир да је ово већини наставника прва година употребе електронског дневника. Записници стручних већа су уношени у већој мери редовно, примећено је несналажење наставника који су користили папирне евиденције и записнике са одржаних састанака а нису их на време уносили у електронски дневник. Такви проблеми су решавани у ходу, координатори електронског дневника су пружали смернице и помагали наставницима да решавају недоумице које су имали. Већина наставника практикује да редовно уноси забелешке о активностима ученика у електронски дневник. На седницама Наставничког већа више пута је скренута пажања да то треба да буде пракса свих наставника. Оваквим приступом се транспарентно прати рад ученика и наставника, а родитељи имају увид у активност детета. На овом делу треба инсистирати и настојати да сви наставници практикују да се редовно уносе активности ученика.

 Анализом рада на платформи може се констатовати да велики број наставника успешно користи интернет и друге изворе у настави. Као слабост се може навести коришћење додатне стручне литературе у мањој мери. Овај део се може оправдати мањом доступношћу стручне литературе, потрeбно је подтицати наставнике да предлажу испред стручних већа куповину књига и стручне литераруре.

# НАСТАВНИ ПРОЦЕС

У овом подручју сагледавали смо:

-Ниво комуникације и сарадње између наставника и ученика кроз непосредан увид у наставни процес током стручно-педагошког надзора (извор-образац за праћење школског часа);

-Ниво рационалности и организације у настави (да ли се наставници руководе планираним циљевима и задацима, да ли су наставне методе, средства, облици рада усклађени са циљевима часа, наставним садржајима и примерени узрасно-развојним карактеристикама ученика);

-Да ли наставници подржавају интересовања ученика и подстичу развијање нових;

-Да ли наставници охрабрују ученике да користе претходна знања и да их примењују у свакодневном животу;

-Да ли су ученици задовољни наставом (извор-упитник за ученике).

Годишњим планом обиласка часова директора предвиђена је посета часова следећих наставника: Младена Полића, Марије Рековић, Владимира Радовића, Драгане Мулаосмановић, Јелене Пријовић, Марије Јањић, Викторије Шарчевић и Селме Подбићанин. У складу са планираним посете су извршене током првог и другог полугодишта.

Директор и педагог су посетили часове и том приликом у оквиру евиденција о посети часовима утврдили следеће: Да сви наведени наставници остварују добру комуникацију са ученицима. Присутна је пријатна , радна атмосфера. Јасно су истакнути циљеви часа. Информације, упутства и питања су добро осмишљена, прецизно формулисана и недвосмислена. Ученици се охрабрују да слободно износе своја мишљења и запажања. Наставници настоје да поступно постављају питања у погледу сложености, полазећи од једноставних ка сложеним појашњењима. Дијалог између ученика и наставника одвија се уз узајамно уважавање и поверење. Ученици не добијају увек готове информације, већ се упућују да кристе претходно искуство и предзнање.

Анализом чек листи-протокола за посматрање часа , као и непосредним увидом у наставни процес може се контатовати следеће:

Наставници се у организацији часова руководе планираним циљевима и задацима. Наставници ефикасно користе методе у односу на циљ часа, вербално текстуалне, илустративно- демонстративне, иновативне методе у настави. Током увежбавања наставних јединица наставници успешно користе савремена наставна средства и помагала. У наставку ћемо анализирати рад појединих наставника и истаћи запажања евидентирана у чек листама педагога. На часовима рачунарства и информатике, код предметних наставника Марије Рековић и Младена Полића - након давања кратких смерница и упутстава од стране наставника, сви ученици су самостално изводили вежбу на рачунару који имају испред себе, док су наставници након што ученици самостално ураде вежбу уносили подтке на свој рачунар који је повезан са пројектором, тако да су ученици имали увид у тачан раезултат сваког задатка. Извођење вежби није захтевало велики утрошак времена, већ би ученици након кратког увода у вежбу самостално одрађивали задатке и насумичним избором од стране наставника презентовали резултат и поступак долажења до истог. Часови су реализовани у кабинетима информатике. Код наставнице Марије Рековић поред ученика који су наставу пратили у учионици , у праћење часа били су укључени и ученици који те недеље наставу прате на даљину, тако што су час пратили путем live streaming-a , односно уживо укључења. Што је представљало добар угледни пример, који смо на обуци која је реализована у јануару у нашој школи саветеовали и другим наставницима да користе. На овај начин наставник рацинално користи време на часу. Наставне методе и облици рада код оба професора информатике усклађени су са циљевима часа, наставним садржајима, као и узрасно развојним карактеристикама ученика. У завршном делу часа наставници су проверавали да ли су постигнути циљеви часа, постављајући кратка питања у вези са битним деловима из градива. Код професорке Марије Рековић ученици су добили и кратку вежбу као домаћи задатак у циљу провере наученог градива, коју ће наставници доставити у Google Classroom учионицу преко које прате наставу на даљину. Оба наставника су добила позитивно мишљење директора и педагога у вези организацијом рада и комуникацијом са ученицима. Дата је сугестија да треба радити на тзв. пинг-понг комуникацији између ученика, јер је због природе предмета комуникација у учионици углавном између наставника и ученика, док сами ученици слабо сарађују, односно одговори ученика се не надовезују један на други. Код професорке хемије Марије Јањић евидентиран је одличан пример рационалног коришћења часа у условима када час траје 30 минута. Наставница је у уводном делу часа јасно истакла циљ часа, затим су ученици добили картице са питањима из градива са претходног часа која су повезана са новом наставном јединицом. Док ученици одговоре на питања са картица уписују у свеске , наставница на табли исписује битне елементе и формуле из нове наставне јединице. На овај начин наставник кроз кратку проверу знања има увид у ниво знања као и континуитет у усвајању градива. Комуникација између наставника и ученика је двосмерна. Након презентовања нове наставне јединице, ученици постављају питања из новог градива која нису разумели. Наставник подстиче активност ученика и кратким питањима проверава колико су ученици разумели градиво. Час може послужити као пример рационалног и добро организованог часа. Код наставнице биологије Викторије Шарчевић присуствовали смо добро организованом часу, у коме наставница у уводном делу часа јасно истиче циљ часа, затим кроз сталну двосмерну комуникацију са ученицима пролази кроз геолошку скалу времена користећи претходно стечена знања из биологије али и из других предмета. Позитивно је истицање значаја међупредметних компетенција, јер на тај начин наставница инсистира на практичној примени знања и употреби у свакодневном животу.

Код наставнице Селме Подбићанин имали смо прилику да присуствујемо часу на коме се утврђује претходна наставна јединица. Похвално је што професорка користи ефикасну технику учења кроз израду мапе ума. У уводном делу часа наставница је истакла циљ часа, затим је постављајући питања прошла кроз претходну наставну јединицу . Одговори ученика су шематски уписивани на таблу, тако да је један ученик у завршном делу часа кроз мапу ума поновио целу наставну јединицу. Визуелни-шематски приказ градива је добар модел ученицима за усвајање градива и на другим часовима.

Позитиван пример је организација часа код наставнице социологије Јелене Пријовић. Час утврђивања реализован је уз употребу иновативних метода. Ученици су припремили презентацију једне социјано-патолошке појаве, користећи поред уџбеника и додатну литературу. Самосталан рад ученика у изради презентације и одлично усмено излагање и презентовање на часу су за сваку похвалу. Ученици завршног разреда су показали зрелост у приступу теми и презентовању. Наставница је добро руководила наставним процесом кроз поствљање занимљивих питања и подстичући ученике на самостално размишљање али и на повезивање са претходним градивом.

Час физичког васпитања код професора Владимира Радовића је такође био добро организован. Кратак теоријски увод, након чега је следило загревање и увежбавање стратегија које су истакнуте у уводном делу часа. Наставник је добро руководио наставним процесом, инсистирао је на активном раду ученика. Добра организација и укључивање свих ученика у активан рад на часу били су присутни.

Код наставнице Драгане Мулаосмановић присуствовали смо часу математике на коме је усвајана нова наставна јединица. Наставница је у уводном делу часа јасно истакла циљ часа, затим је полазећи од једноставнијег ка сложенијем градиву изложила наставну јединицу. Комуникација са ученицима је била двосмерна, могло се запазити да једна група ученика учествује у раду, разуме градиво, док група од четири ученице није пратила час. Наставница је делимично успела да укључи и ту групу у рад током трајања двочаса. Након часова дата је смерница наставници да мора успешније да руководи наставним процесом и мотивише ученике на рад. Ова смерница се пре свега односила на одржавање дисциплине у учионици.`

Тим је у циљу процене рационалности и организације наставе спровео упитник за наставнике. У наставку ћемо анализирати све ајтеме из упитника појединачно за упитник који је спроведен у децембру током реализације наставе на даљину и његова анализа следи у наставку:

**Анализа упитника наставника који се односи на процену квалитета онлајн наставе**

|  |  |
| --- | --- |
| 1. Оперативни план наставе сам сачинио/ла у складу са планом реализације наставе
 | 85,7% наставника је одговорило да је оперативни план наставе сачињен у складу са планом реализације наставе, док је 14,3% наставника одговорило да је оперативни план наставе делимично у складу са планом реализације наставе |
| 1. Редовно водим евиденцију наставних часова у ЕД (електронском дневнику)
 | 85,7 %наставника је одговорило да редовно води евиденцију у ЕД, док је 14,3% одговорило да ту активност делимично обавља |
| 1. Евиденција наставних часова, коју водим у ЕД, у складу је са ОП (оперативним планом рада)
 | 92,9% наставника је одговорило да евиденцију у ЕД води у складу са оперативним планом код је 7,1% наставника одговорило да ту активност делимично обавља |
| 1. Евиденција коју водим у ЕД је у складу са реализацијом активности на Google Classroom платформи
 | 71,4% наставника је одговорило да евиденција коју води у Ед је у складу са реализацијом активности на Google Classroom платформи, док је 28,6% наставника одговорило да делимично успева да усклади евиденцију са активностима |
| 1. Наставни час реализујем коришћењем платформи за учење
 | У оквиру овога ајтема постојала је могућност вишеструког избора па стим у вези 100% наставника се изјаснило да користи Gogle Classroom платформу, затим у оквиру ње 64,3% наставника се изјаснило да користи могућност Google Meet апликације за извођење часа. А 7,1 % наставника се определило за остале алате које користе.  |
| 1. Поред платформе за учење користим и додатне канале комуникације
 | У оквиру овог ајтема са вишеструким избором добили смо следеће одговоре: E-mail 85,7% наставника користи за комуникацију са ученицима, телефонске разговоре води 28,6% наставника, друштвене мреже користи 57,1% наставника за комуникацију са ученицима, СМС користи 21,4% наставника, Viber користи 71,4% наставника.  |
| 1. Додатни алати које користим у настави су:
 | Алате за интеракцију/квиз/упитници/тест користи 64,3% наставника, презентације 35,7% , слике/видео материјал 57,1%; онлајн ресурси 71,4; остало 14,3% |
| 1. Усмеравам ученике на ТВ час и интегришем га у наставни процес
 | 26,7% наставника је одговорило да обавља ту активност; 46,7% наставника ту активност обавља понекад; 26,7% наставника су одговорили да не успевају да интегришу Тв час у наставни процес |
| 1. Учесталост остварене комуникације са ученицима ми је
 | 60% наставника се изјаснило да ту активност обавља свакодневно; 6,7% наставника једном недељно комуницира са ученицима; 33,3% наставника то обавља два или три пута недељно. |
| 1. Потешкоће са којима сам се суочавао/ла приликом реализације наставе на даљину
 | 31,3% наставника нема добар уређај са кога приступа часу; Немам добар приступ интернету 6,3%; Неусаглашен ми је распоред са ТВ часовима 18,8%; Недовољна укљученост ученика 68,8%; Интеракција са ученицима 18,8%; Праћење постигнућа ученика31,3%; Провере знања 43,8%; Вредновање знања оцењивање 12,5%; Лична неорганизованост 0%; Недостатак сопствених дигиталних компетенција6,3%; Недостатак дигиталних компетенција ученика 12,5%; Недостатак јасних смерница, упустава, инструкција и одговора12,5% и остало 6,3% |
| 1. Ученицима дајем довољно времена за израду домаћих задатака
 | 100% наставника сматра да даје ученицима довољно времена за израду домаћих задатака |
| 1. Ученицима дајем јасне инструкције приликом постављања видео материјала или презентација
 | 87,5% наставника сматра да ученицима даје јасне инструкције за рад; 12,5% углавном дају ученицима јасне инструкције за рад. |
| 1. Мени је потребан следећи вид подршке
 | Технички уређај 56,3% ; Дигитална обука 18,8%; Саветодавна подршка у сегменту наставе 6,3%; Саветодавна подршка у сегменту сарадње са ученицима 0%; Саветодавна подршка у сегменту сарадње са родитељима0%; Јасне инструкције у вези планирања и програмирања рада 18,8%; Јасне инструкције у вези евиденције рада 6,3%; Јасне инструкције у вези оцењивања 18,8%; Разумевање и подршка у кризним ситуацијама 25%; Детоксикација, превазилажење стреса 31,3% Толеранција 6,3% и остало 12,5% |

 Детаљнијом анализом било би потребно да образложимо одговоре наставника на поједина питања. У оквиту првог ајтема 14,3% наставника је одговорило да има проблем у усклађивању оперативног плана са планом реализације наставе а као разлог за то су навели промену у календару извођења наставе односно скраћење полугодишта као и промене у вези са јесењим распустом који није планиран годишњим планом рада наставика у августу месецу. Такође реализација наставе у трајању од пола сата представљала је за неке наставнике проблем у виду сажимања наставних јединица које захтевају реализацију у трајању од 45 минута, што је самим тим утицало на квалитет у преношењу знања ученицима. Наставници који раде у више школа имају проблем са редовним уносом података у ЕД јер се неретко дешава да због обима посла воде дупле евиденције у својим дневницима рада које накнадно уносе у Ед, па је овај проценат 14,3%. У оквиру ајтема евиденција коју водим у ЕД је у складу са реализацијом активности на Google Classroom платформи, 28,6% наставника је одговорило да делимично успева да усклади ту активност, као разлог за то су навели да излажењем у сусрет ученицима који желе да поправе оцену морали су да одступе од планираног наставног плана. Анализом ајтема који се односи на избор платформе коју користе у раду 100% наставника се изјаснило да користи Gogle Classroom платформу, затим у оквиру ње 64,3% наставника се изјаснило да користи могућност Google Meet апликације за извођење часа, а 7,1 % наставника се определило за остале алате које користе, на основу горе наведеног закључујемо да већина наставника користи Google Meet у реализацији наставе на даљину, што се показало као добар алат у преношењу знања и самој комуникацији са ученицима. У оквиру ајтема - Усмеравам ученике на ТВ час и интегришем га у наставни процес 26,7% наставник се изјаснило да не успевају да интегришу ТВ час у онлајн наставу као разлог за то наводе неслагање са планом рада наставника. У оквиру потешкоћа са којима се наставници суочавају приликом извођења наставе као главни проблем је техничка опремљеност истих и веза са интернетом. Нарочито се примећује проблем током трајања Google Meet састанка где веза често пуца и успорен рад приликом присуства већег броја ученика. Ученици као разлоге за недовољну укљученост у настави на даљину наводе наставницима лошу интернет конекцију као и непостојање техничких уређаја за присуство на платформи као и одговарање путем Google Meet састанка, па је и велики број наставника се изјаснио да има проблем да вреднује рад ученика путем платформе.

Као видове подршке који су потребни наставницима истакли би: бољи технички уређај, дигитална обука, закаснела обавештења у вези са закључивањем оцена, мењање календара активности рада наставника – најмањим бројем оцена које су потребне изазвало је конфузију и несигурност код наставника приликом извођења закључних оцена. Разумевање и подршка у кризним ситуацијама 25%; Детоксикација, превазилажење стреса 31,3% су високо заступљени као бирани одговор наставника а из тога можемо закључити да овакав начин рада за наставнике представљао велики стрес и преоптерећеност у примању информација, смерница које су се често мењале као и чињеница да уложени рад и напор у реализацији наставе нису еквивалентни квалитету знања код ученика.

Као добру страну онлајн наставе истакли би смо да се ипак успео да одржи континуитет у образовању ученика и поред свих тешкоћа на које су наилазили како

Да бисмо проценили у којој мери наставници подржавају интересовања ученика и да ли су ученици задовољни наставом тим је спровео упитник током реализације наставе на даљину. У наставку ћемо анализирати одговоре ученика:

**Анализа упитника ученика који се односи на процену задовољства онлајн наставом**

|  |  |
| --- | --- |
| 1. Разумем објашњења, упуства и кључне појмове наставника при извођењу наставе на даљину
 |  3,4% ученика је одговорило да не разуме објашњења, упуства и кључне појмове наставника при извођењу наставе на даљину; 17,5% ученика је одговорило да у мањој мери разуме; 53,1% ученика је одговорило да у већој мери разуме објашњења; 26% ученика је одговорило да разуме објашњења и упуства које дају наставници током онлајн наставе |
| 1. Постављам себи циљеве у учењу
 | 7,3% ученика се изјаснило да не успева да себи постави циљеве у учењу; 20,3% ученика се изјаснило да у мањој мери успева да себи постави циљеве у учењу; 33,9% ученика је одговорило да у већој мери успева да себи постави циљеве у учењу; 38,4% ученика у потпуности успева да себи постави циљеве у учењу. |
| 1. Користим додатне материјале (енциклопедије, књиге, часописе, интернет, ТВ...)
 | 6,8% ученика не користи додатне материјале, 22% ученика у мањој мери користи додатне материјале, 28, 8 %ученика у већој мери користи додатне материјале, 42,4% у потпуности приступа коришћењу додатних материјала. |
| 1. Умем да резимирам научено, да правим краће белешке са предавања, раздвајам битно од небитног
 | 49,7% ученика у потпуности успева да резимира научено; 29,9% ученика у већој мери успева да резимира научено; 13,6% у мањој мери успева да резимира научено; 6,8% ученика не успева да резимира научено. |
| 1. Јасни су ми критеријуми вредновања и оцењивања наставника
 | 34,5% ученика у већој мети разуме критеријуме вредновања и оцењивања наставника; 34,5% у потпуности разуме критеријуме вредновања и оцењивања наставника; 19,8% ученика у мањој мери разуме критеријуме вредновања и оцењивања наставника; 11,3% ученика не разуме критеријуме |
| 1. Свиђа ми се настава на даљину
 | 29,4% ученика су се изјаснили да им се у већој мери свиђа настава на даљину; 20,9% ученика се изјаснило да им се у потпуности свиђа настава на даљину; 25,4% ученика се у мањој мери свиђа настава на даљину; 24,3% ученика се изјаснило да им се несвиђа настава на даљину |
| 1. Код куће сам могао да учим и није ми била неопходна туђа помоћ
 | 12,4% ученика се изјаснило да је имало проблем да учи код куће; 26% ученика је у мањој мери имао проблем да учи код куће; 33,9% је у већој мери је успео да учи код куће; 27,7% ученика у потпуности успева да самостално учи код куће |
| 1. Наставнике сам могао да питам када ми нешто није било јасно
 | 47,8% ученика је одговорило да увек наставника може да пита када им нешто није јасно; 33,7% ученика се изјаснило да у већој мери су наставници доступни ученицима; 14,6% ученика се изјаснило да у мањој мери успева да пита наставнике када му нешто није јасно; 3,9% ученика је имало проблем јер наставници нису били доступни када им нешто није било јасно.  |
| 1. Сви наставници су са мном успоставили контакт
 | 52,2% ученика сматра да су наставници успоставили контакт са њима; 25,8% ученика у већој мери сматра да су наставници успоставили контакт са њима; 11,8% ученика сматра да су наставици у мањој мери успоставили контакт са ученицима; 10,1% ученика мисли да наставник није успоставио контакт са њим. |
| 1. Оптерећеност учењем код куће је већа него у реалној настави
 | 39,1% ученика сматра да је оптерећеност учењем код куће већа него у реалној настави; 19% сматра да је у већој мери присутна оптерећеност ученика учењем код куће; 26,1% ученика у мањој мери је оптерећено током онлајн наставе; 15,6% ученика сматра да онлајн настава не представља оптерећење за њих.  |

Анализом упитника који се односи на процену задовољство ученика онлајн наставом можемо нагласити да ученици у већој мери разумеју објашњења, упуства и кључне појмове које дају наставници, што је веома важан показатељ да је рад наставника и поред свих тешкоћа и ограничења у правој мери прихваћен од стране ученика. Ученици успевају да поставе себи циљеве у учењу и савладали су вештину коришћења додатне литературе и материјала у учењу. Приликом усвајања градива ученици успевају да издвоје оно што је важно и разумеју критеријум оцењивања и вредновања њиховог знања од стране наставника.

Посебну пажњу треба обратити на анализу ајтема који се односи на степен свиђања онлајн наставе ученицима. Мишљења ученика су равномерно подељена када је процена степена свиђања у питању. Највећи проценат ученика се изјаснио да је успео да савлада градиво код куће.

Битно је истаћи да су ученици да с у великом проценту се изјаснили да су наставнике могли да питају када им нешто није било јасно, тј. да су наставници били доступни ученицима 24/7 дана у недељи и пружали потребне информације за усвајање градива. Како и за наставнике тако и за ученике онлајн настава представља веће оптерећење.

Овим упитником је обухваћено 181 ученик Гимназије Прибој

# УЧЕЊЕ

У овом подручју сагледавали смо:

- Степен одговорности ученика у извршавању свакодневних обавеза, процена самосталности у раду

- Начине и технике учења које ученици користе, едукација ученика о пожељним и ефикасним техникама учења.

У оквиру овог подручја вредновања анализираћемо податке до којих је педагог дошао током педагошко-саветодавног рада са наставницима и ученицима. Степен одговорности ученика зависио је од предмета и наставника, као и од начина реализације наставе. Реализација наставе по комбинованом моделу представљала је велики изазов и за ученике и за наставнике. Извршићемо анализу према класификационим периодима:

- први класификациони перио је трајао до 18. новембра. Ученици су наставу пратили по комбинованом моделу, часови су трајали 30 минута, одељења су подељења у две групе, док једна група прати непосредно наставу у школи, друга група прати наставу од куће. За ученике који прате наставу на даљину током седмичне смене школа је организовала рад на google classroom платформи. У првом класификационом периоду анализом дневника рада педагога може се констатовати да је највећи степен сарадње у првом класификационом периоду постојао са ученицима и одељењским старешинама првог разреда. Проблем је представљала адаптација на нову школску средину у измењеним условима реализације наставе. Одељењске старешине су акценат ставиле на сарадњу са породицом и праћење рада ученика. Педагог школе је континуирано пратио рад ученика и сарађивао са породицама, нарочито је био присутан појачан рад са одељењском заједницом I-1 у којој су ученици имали потешкоће у савладавању градива али и у адаптацији на нову школску средину и одељењску заједницу. У првом класификационом периоду је одговорност ученика и целокупан однос према раду био на високом нивоу у осталим разредима. Није било проблема и изостајања у извршавању свакодневних обавеза.

-други класификациони период је трајао до 18. децембра. У овом класификационом периоду настава се одвијала по комбинованом моделу до 30. новембра, од 30. новембра због неповољне епидемиолочке ситуације настава се рализовала на даљину.Четвртог децемра је достављен измењени календар васпитно-образовног рада, измене су се односиле на дужину трајања првог полугодишта, па је последњи радни дан у првом полугодишту био 18. децембар. Током другого класификационог периода наставници и ученици суочавали су се са бројним изазовима које доноси реализација наставе на даљину. Највећи проблем је представљао недостатак техничких услова ученика али и недостатак дигиталних вештина ученика да одговоре захтевима наставе на даљину. Наставницима је саветовано да постављају јасне смернице и захтеве ученицима како би се присуство и оцењивање ученика током трајања наставе на даљину било у континуитету. Школа је на седмичном нивоу анализирала квалитет наставе на даљину и на основу добијених резултата унапређивала исту. Анализом упитника који се односи на процену задовољство ученика онлајн наставом можемо нагласити да ученици у већој мери разумеју објашњења, упуства и кључне појмове које дају наставници, што је веома важан показатељ да је рад наставника и поред свих тешкоћа и ограничења у правој мери прихваћен од стране ученика. Ученици успевају да поставе себи циљеве у учењу и савладали су вештину коришћења додатне литературе и материјала у учењу. Приликом усвајања градива ученици успевају да издвоје оно што је важно и разумеју критеријум оцењивања и вредновања њиховог знања од стране наставника. Не треба заборавити да је у овом класификационом периоду успех ученика био условљен и њиховим здравственим стањем али и здравственим стањем чланова њихових породица. Не треба изоставити ни резултате које смо добили у процени задовољства наством на даљину наставника. Анализираћемо потешкоће са којима су се суочавали наставници током реализације наставе на даљину: 31,3% наставника нема добар уређај са кога приступа часу; Немам добар приступ интернету 6,3%; Неусаглашен ми је распоред са ТВ часовима 18,8%; Недовољна укљученост ученика 68,8%; Интеракција са ученицима 18,8%; Праћење постигнућа ученика31,3%; Провере знања 43,8%; Вредновање знања оцењивање 12,5%; Лична неорганизованост 0%; Недостатак сопствених дигиталних компетенција6,3%; Недостатак дигиталних компетенција ученика 12,5%; Недостатак јасних смерница, упустава, инструкција и одговора12,5% и остало 6,3. Из приложеног се види да наставници највећи проблем имају са недовољном укљученошћу ученика, као и са проверама знања. Педагог који је током реализације наставе на даљину координирао и сарађивао са наставницима, ученицима и родитељима закључује да наставници који су на самом почетку наставе на даљину поставили јасне смернице и очекивања од ученика имали су мање потешкоћа у реализацији наставе и нису имали проблема у вредновању рада ученика. Примећено је да ученици који су и током стандардне реализације наставе били нередовни у похађању исте и имали проблема у савладавању исхода образовања имају проблеме и у редовности праћења наставе на даљину. Њихов рад је праћен на дневном нивоу од стране педагога и захтевали су континуирану сарадњу школе са родитељима како би одговорили захтевима наставе на даљину.

-трећи класификациони период трајао је од 18. јануара до 03. априла. У овом класификационом периоду настава се реализовала по комбинованом моделу до 08. марта, а због неповољне епидемиолошке ситуације настава се од осмог марта одвијала на даљину. Наствници су настојали да реализују писмене задатке који нису спроведени у првом полугодишту а по препоруци министарства померени су за друго полугодиште. У овом периоду примећено је повећано изостајање ученика из здравствених разлога, али и одлагање у извршавању својих обавеза. Преласком на слушањ наставе на даљину ученици су имали тешкоће да одговоре захтевима предметних наставника. Највећи проблеми које су имали јесте слаба интернет конекција,, техничке проблеме приликом укључивања на google meet састанке. Опет се показала као исправном добра сарадња са родитељима који су путем вибер група комуницирали са одељењским старешинама и пратили рад ученика код куће. На овом класификационом периоду примећује се повећан број неоцењених ученика. Као разлоге за то навели бисмо већи број ученика који се налазио у самоизолацији, ученике који из техничких разлога нису успели да одговоре захтевима рада на платформи, каои то да се након писмених вежби које су се спровеле задње две недеље у школи наставници нису успели да саопште и унесу оцене у електронски дневник.

- Четврти класификациоони период је трајао до 22.јуна. До 19.априла настава је реализована на даљину, а након тога па до краја школске године настава се одвијала по комбинованом моделу. У овом периоду био је присутан висок ниво сарадње између наставника и ученика. Наставници су уочавали бољи и одговорнији приступ у раду ученика. Ученици су у високом проценту одговарали захтевима који су пред њих постављани. Тако да се кроз анализу успеха на крају наставне године може закључити да нема одступања у односу на претходне школске године када је успех ученика у питању.

Ако анализирамо ајтеме из упитника које се односе на свест о личној одговорности ученика и способност да ученици самостално постављају циљеве у учењу и да самостално приступају раду може се констатовати да ученици у великој мери исуњавају ове захтеве: 7,3% ученика се изјаснило да не успева да себи постави циљеве у учењу; 20,3% ученика се изјаснило да у мањој мери успева да себи постави циљеве у учењу; 33,9% ученика је одговорило да у већој мери успева да себи постави циљеве у учењу; 38,4% ученика у потпуности успева да себи постави циљеве у учењу.Наводимо податке добијене из упитника за ученике током реализације наставе на даљину а који се односе на степен присуства проблема са учењем код куће: 12,4% ученика се изјаснило да је имало проблем да учи код куће; 26% ученика је у мањој мери имао проблем да учи код куће; 33,9% је у већој мери је успео да учи код куће; 27,7% ученика у потпуности успева да самостално учи код куће.

У оквиру ајтема који се односи на саме технике учења и способност да успешно усвоји градиво, добили смо следеће резултате: 49,7% ученика у потпуности успева да резимира научено; 29,9% ученика у већој мери успева да резимира научено; 13,6% у мањој мери успева да резимира научено; 6,8% ученика не успева да резимира научено. На основу добијених резултата може се рећи да већина ученика уме да резимира научено и присутан је висок ниво самосталности у раду.

Одељењске старешине су оквиру часова одељењског старешинстав обрадили тему методе и технике учења, а професорка психологије је редовним планом и програмом у оквиру свог предмета обрадила исту наставну јединицу.

#  ПРАЋЕЊЕ НАПРЕДОВАЊА УЧЕНИКА

У оквиру ове кључне области пратили смо следеће индикаторе:

* Статистички приказ успеха ученика на сваком класификационом периоду
* Додатна подршка ученицима кроз учионице на платформи као и кроз индивидуалне консултације у школи
* Припрема за такмичења

### Успех ученика на крају првог класификационог периода

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Разр. и****одељ.** | **број****уч.** | **без****недов.** | **са 1****нед.** | **са 2****нед.** | **са 3 и****више** | **неоц.** | **Свега са недов.** | **и з о с т а н ц и** | **свега** | **изост. по ученику** |
| оправд. | неопр. |
| I-1 | 27 | 8 | 4 | 3 | 11 | 1 | 18 | 236 | - | 236 | 8,74 |
| I-2 | 17 | 11 | 1 | 2 | 3 | - | 6 | 72 | - | 72 | 4,23 |
| I-3 | 17 | 11 | 4 | - | 2 | - | 6 | 109 | 2 | 111 | 6,53 |
| свега | 61 | 30 | 9 | 5 | 16 | 1 | 30 | 417 | 2 | 419 | 6,87 |
| II-1 | 22 |  4 | 7 | 2 | 9 | - | 18 | 359 | 40 | 399 | 18,14 |
| II-2 | 21 | 15 | 1 | - | 5 | - | 6 | 41 | 2 | 43 | 2,05 |
| II-3 | 27 | 24 | 3 | - | - | - | 3 | 139 | - | 139 | 9,15 |
| свега | 70 | 43 | 11 | 2 | 14 | - | 27 | 539 | 42 | 581 | 8,3 |
| III-1 | 31 | 19 | 8 | 3 | 1 | - | 12 | 246 | 8 | 254 | 8,19 |
| III-2 | 30 | 14 | 2 | 3 | 11 | - | 16 | 502 | 22 | 524 | 7,47 |
| III-3 | 30 | 17 | 8 | 2 | 3 | - | 13 | 300 | 8 | 308 | 10,27 |
| свега | 91 | 50 | 18 | 8 | 15 | - | 41 | 1048 | 38 | 1086 | 11,93 |
| IV-1 | 27 | 13 | 5 | 6 | 3 | - | 14 | 282 | 24 | 306 | 11,33 |
| IV-2 | 28 | 17 |  5 | 2 | 4 | - | 11 | 717 | - | 717 | 25,61 |
| IV-3 | 28 | 26 | 1 | 1 | - | - | 2 | 200 | 4 | 204 | 7,28 |
| свега | 83 | 56 | 11 | 9 | 7 | - | 27 | 1199 | 28 | 1227 | 14,78 |
| Укупно | 305 | 179 | 49 | 24 | 52 | 1 | 125 | 3203 | 110 | 3313 | 10,86 |

У датој табели наводимо статистички приказ успеха и дисциплине ученика на крају првог класификационог периода. Сумнарни резултати су следећи: Од 305 ученика 179 их је без недовољних оцена, са једном недовољном оценом 49, са две недовољне оцене је 24, са 3 и више 52, што је укупно 125 ученика са недовољним оценама, један ученик из одељењске заједнице I – 1 је неоцењен ( из здравствених разлога је одсуствопвао са настава ).

Констатовано је да је успех ученика стандардан, одељењски старешина одељењске заједнице I – 1 уочио је да ученици из његове одељењске заједнице имају проблем са адаптацијом на нову школу и обавезе, предложио је да педагог школе присуствује родитељском састанку на крају овог класификационог периода, како би се направио план сарадње са родитељима у погледу праћењаученика и констрултивног провођења слободног времена јер је већина професора приметила да поједини ученици у тој одељењскохј заједници немају развијене радне навике и не извршавају задате обавезе како код куће тако и у школи.

Укупан број оправданих изостанака јесте 3203, укупан број неоправданих изостанака је 110. На крају првог класификационог периода није било ученика којима су изречене васпитне и васпитно - дисциплинске мере.

Тренутно четри ученика слушају наставу на даљину.

#### Успех ученика на крају првог полугодишта

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Разреди одељ. | Број уч. | одличан | врло добар | добар | довољан | **свега позитивних успех** | % | са 1нед. | са 2 нед. | са 3 и више нед. | **свега са нед.** | неоцењени | изостанци | просек по ученику |
| О | Н | свега |
| I-1 | 26 | 3 | 10 | 1 | - | **14** | 53,84 | 3 | 3 | 5 | **11** | 1 | 377 | - | 377 | 14,5 |
| I-2 | 17 | 10 | 4 | 2 | - | **16** | 94,11 | 1 | - | - | **1** | - | 120 | - | 120 | 7,06 |
| I-3 | 17 | 12 | 3 | - | - | **15** | 88,24 | 1 | - | 1 | **2** | - | 115 | 3 | 118 | 6,94 |
| **свега** | **60** | **25** | **17** | **3** | **-** | **45** | **75** | **5** | **3** | **6** | **14** | **1** | **612** | **3** | **615** | **10,25** |
| II-1 | 22 | 2 | 13 | 1 | - | **16** | 72,73 | 2 | - | 4 | **6** | - | 510 | 39 | 549 | 24,95 |
| II-2 | 21 | 9 | 7 | 3 | - | **19** | 90,48 | 2 | - | - | **2** | - | 53 | 4 | 57 | 2,71 |
| II-3 | 27 | 21 | 6 | - | - | **27** | 100 | - | - | - | **-** | - | 175 | - | 175 | 6,48 |
| **свега** | **70** | **32** | **26** | **4** | **-** | **62** | **88,57** | **4** | **-** | **4** | **8** | **-** | **738** | **43** | **781** | **11,15** |
| III-1 | 31 | 15 | 14 | 1 | - | **30** | 96,78 | 1 | - | - | **1** | - | 291 | 32 | 323 | 10,42 |
| III-2 | 30 | 10 | 6 | - | - | **16** | 53,33 | 6 | - | 4 | **10** | 4 | 655 | 31 | 686 | 22,87 |
| III-3 | 30 | 13 | 13 | 1 | - | **27** | 90 | 1 | 1 | 1 | **3** | - | 359 | 8 | 367 | 12,7 |
| **свега** | **91** | **38** | **33** | **2** | **-** | **73** | **80,22** | **8** | **1** | **5** | **14** | **4** | **1305** | **71** | **1376** | **15,12** |
| IV-1 | 27 | 8 | 15 | 1 | - | **24** | 88,89 | 3 | - | - | **3** | - | 348 | 29 | 377 | 13,96 |
| IV-2 | 28 | 12 | 8 | 1 | - | **21** | 75 | 3 | 2 | 1 | **6** | 1 | 889 | 17 | 906 | 32,36 |
| IV-3 | 28 | 21 | 5 | - | - | **26** | 92,86 | 2 | - | - | **2** | - | 216 | 5 | 221 | 7,89 |
| **свега** | **83** | **41** | **28** | **2** | **-** | **71** | **85,54** | **8** | **2** | **1** | **11** | **1** | **1453** | **51** | **1504** | **18,12** |
| **сви разреди:** | **304** | **136** | **104** | **11** | **-** | **251** | **82,56** | **25** | **6** | **16** | **47** | **6** | **4108** | **168** | **4276** | **14,06** |
| % |  | 44,73 | 34,21 | 3,6 | - | **82,56** | 82,56 | 8,22 | 1,97 | 5,26 | **15,46** | 1,97 | 13,51 | 0,55 | 14,06 | 14,06 |

Анализа успеха и владања ученика на крају првог полугодишта:

Од укупно 304 ученика 136 је одличних, 104 врло добрих,11 добрих. 25 ученика је са 1 недовољном, 6 ученика је са 2 недовољне, 16 са 3 и више недовољних, 6 је неоцењених. Што је укупно 251 ученик са позитивним успехом и 47 ученика са недовољним успехом. Укупан број изостанака је 4276, од тога 4108 оправданих, 168 неоправданих, што је 14,6 изостанака по ученику.

Потребно је нагласити да се настава у првом полугодишту одвијала по комбинованом моделу до 30 новембра а од 30 новембра до 18 децембрта настава је реализована на даљину, уз измену календара васпитнообразовног рада којом је време трајања полугодишта скраћено. У складу са тим јављале су се и тешкоће приликом оцењивања ученика. Технички проблеми у реализацији наставе на даљину отежавали су оцењивање и редовност извршавања обавеза ученика. У том временском периоду највећи значај је имала сарадња са родитељима и добра координација између одељењских старешина, предметних наставника и стручног сарадника. Већи број неоцењених ученика је присутан због немогућности да одговарају због здравствених разлога.

### Успех ученика на крају трећег класификационог периода

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Разр. и****одељ.** | **број****уч.** | **без****недов.** | **са 1****нед.** | **са 2****нед.** | **са 3 и****више** | **неоцењени** | **Свега са недов.** | **и з о с т а н ц и** | **свега** | **изост. по ученику** |
| **оправд.** | **неопр.** |
| I-1 | 26 | 6 | 1 | 3 | 6 | 10 | 10 | 636 | - | 636 | 24,46 |
| I-2 | 17 | 12 | - | 3 | 1 | 1 | 4 | 225 | 5 | 230 | 13,53 |
| I-3 | 17 | 12 | - | - | - | 5 | - | 223 | 7 | 230 | 13,53 |
| **свега** | **60** | **30** | **1** | **6** | **7** | **16** | **14** | **1084** | **12** | **1096** | **18,27** |
| II-1 | 22 | 8 | 1 | 2 | 3 | 8 | 6 | 641 | 60 | 701 | 31,86 |
| II-2 | 21 | 12 | 4 | 2 | - | 3 | 6 | 143 | 5 | 148 | 7,05 |
| II-3 | 27 | 23 | 4 | - | - | - | 4 | 242 | 12 | 254 | 9,41 |
| **свега** | **70** | **43** | **9** | **4** | **3** | **11** | **16** | **1026** | **77** | **1103** | **15,76** |
| III-1 | 31 | 26 | 1 | - | - | 4 | 1 | 356 | 43 | 399 | 12,87 |
| III-2 | 30 | 15 | 3 | - | 2 | 10 | 5 | 972 | 89 | 1061 | 35,37 |
| III-3 | 30 | 21 | 3 | 2 | 1 | 3 | 6 | 646 | 7 | 653 | 21,77 |
| **свега** | **91** | **62** | **7** | **2** | **3** | **17** | **12** | **1974** | **139** | **2113** | **23,22** |
| IV-1 | 27 | 19 | 5 | 3 | - | - | 8 | 449 | 43 | 492 | 18,22 |
| IV-2 | 28 | 23 | 2 | - | 2 | 1 | 4 | 1211 | 27 | 1238 | 44,71 |
| IV-3 | 28 | 25 | 1 | - | - | 2 | 1 | 288 | 11 | 299 | 10,68 |
| свега | 83 | 67 | 8 | 3 | 2 | 3 | 13 | 1948 | 81 | 2029 | 24,44 |
| **Укупно** | **304** | **202** | **25** | **15** | **15** | **47** | **55** | **6032** | **309** | **6341** | **20,86** |

Анализа успеха и владања ученика на крају трећег класификационог периода:

Од укупно 304 ученика 25 ученика је са 1 недовољном, 15 ученика је са 2 недовољне, 15 са 3 и више недовољних, 47 је неоцењених. Што је укупно 202 ученика са позитивним успехом и 55 ученика са недовољним успехом. Укупан број изостанака је 6341, од тога 6032 оправданих, 309 неоправданих, што је 20,86 изостанака по ученику.

Може се приметити да је динамика оцењивања и успех ученика био условљен начином реализације наставе јер је од 8. марта па све до краја трећег тромесечја настава реализована на даљину. Већи број ученика који се из здравствених разлога налази у самоизолацији па самим тим и нередовно извршавао обавезе утицао је на лоша школска постигнућа и на изостајање у оцењивању.

### УСПЕХ УЧЕНИКА НА КРАЈУ НАСТАВНЕ 2020/21. ГОДИНЕ

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Разред и одељење | Број уч. | Одлични | Врло добри | Добри | Довољни | Свега са позитивнимуспехом | %пролазности | Са.1 нед. | Са 2 нед. | Понавља | Опрвдани изостанци | Неоправдани изостанци | Свегаизостанака | Са свим петицама | Напомена „Вуковци““Разредни испит” | Просек по ученику |
| I-1 | 26 | 4 | 10 | 11 | - | 25 | 96,15 | - | - | - | 965 | 8 | 973 | 3 | 1 р. | 37,34 |
| I-2 | 17 | 11 | 4 | 2 | - | 17 | 100 | - | - | - | 398 | 4 | 402 | 2 | - | 23,65 |
| I-3 | 17 | 14 | 3 | - | - | 17 | 100 | - | - | - | 291 | 12 | 303 | 8 | - | 17,82 |
| **Свега** | **60** | **29** | **17** | **13** | **-** | **59** | **98,33** | **-** | **-** | **-** | **1654** | **24** | **1678** | **13** | **1 р.** | **27,93** |
| II-1 | 22 | 9 | 9 | 1 | - | 19 | 86,36 | 3 | - | - | 936 | 68 | 1004 | 1 | - | 45,64 |
| II-2 | 21 | 12 | 7 | 2 | - | 21 | 100 | - | - | - | 274 | 15 | 289 | 7 | - | 13,76 |
| II-3 | 27 | 25 | 2 | - | - | 27 | 100 | - | - | - | 430 | 26 | 456 | 12 | - | 16,89 |
| **Свега** | **70** | **46** | **18** | **3** | **-** | **67** | **95,71** | **3** | **-** | **-** | **1640** | **109** | **1749** | **20** | **-** | **24,99** |
| III-1 | 31 | 23 | 8 | - | - | 31 | 100 | - | - | - | 522 | 71 | 593 | 5 | - | 19,13 |
| III-2 | 30 | 15 | 2 | 13 | - | 30 | 100 | - | - | - | 1244 | 98 | 1342 | 7 | - | 44,73 |
| III-3 | 30 | 21 | 6 | 3 | - | 30 | 100 | - | - | - | 1103 | 13 | 1116 | 9 | - | 37,20 |
| **Свега** | **91** | **59** | **16** | **16** | **-** | **91** | **100** | **-** | **-** | **-** | **2869** | **182** | **3051** | **21** | **-** | **33,53** |
| IV-1 | 27 | 13 | 14 | - | - | 27 | 100 | - | - | - | 638 | 50 | 688 | 5 | 1 в. | 25,48 |
| IV-2 | 28 | 19 | 6 | 2 | - | 27 | 96,43 | - | - | - | 1621 | 31 | 1652 | 6 | 1-в. 1-р. | 59 |
| IV-3 | 28 | 27 | 1 | - | - | 28 | 100 | - | - | - | 344 | 25 | 369 | 12 | 4 | 13,18 |
| **Свега** | **83** | **59** | **21** | **2** | **-** | **82** | **98,80** | **-** | **-** | **-** | **2603** | **106** | **2709** | **23** | **6 в. 1 р.** | **32,63** |
| **Укупно** | **304** | **193** | **72** | **34** | **-** | **299** | **98,36** | **3** | **-** | **-** | **8766** | **421** | **9187** | **77** | **2-р.** **6- в.** | **30,21** |

Анализа успеха на крају наставне године: Од укупно 304 ученика, 193 ученика су са одличним успехом, 72 ученика су са врло добрим успехом, 34 ученика су са добрим успехом, што је укупно 299 ученика са позитивним успехом, односно 98,36 %, 3 ученика су саједном недовољном оценом, 2 ученика су остала на разредном испиту, 77 ученика је са свим петицама, 6 ученика су носиоци дипломе „Вук Караџић“. Упоредном анализом у односу на претходне школске године може се закључити да је успех стандардан и да нема одступања у погледу постигнутог успеха ученика.

Анализа изостајања ученика на крају наставне године: Укупан број изостанака на крају наставне године је 9187, од тога 8766 оправданих и 421 неоправданих, што је просечно по ученику 30,21 изостанак.

### УСПЕХ НА МАТУРСКОМ ИСПИТУ НА КРАЈУ НАСТАВНЕ 2020/2021.ГОДИНЕ

|  |  |  |  |  |  |  |  |
| --- | --- | --- | --- | --- | --- | --- | --- |
| **ОДЕЉЕЊЕ** | **БРОЈ УЧЕНИКА** | **ОДЛИЧНИХ** | **ВРЛО ДОБРИХ** | **ДОБРИХ** | **ДОВОЉНИХ** | **НЕДОВОЉНИХ** | **ВУКОВЦИ** |
| IV-1 | 27 | 27 | - | - | - | - | 1 |
| IV-2 | 28 | 25 | 2 | 1 | - | - | 1 |
| IV-3 | 28 | 28 | - | - | - | - | 4 |
| Свега | 83 | 80 | 2 | 1 | - | - | 6 |

Вуковци: 1. Алекса Бојић, 2. Војин Ћетковић, 3. Лана Матић, 4. Ана Аврамовић, 5. Исидора Средојевић, 6. Милана Папић.

Сви ученици завршног разреда су са успехом положили матурске испите. Од 83 матуранта, 80 је положило са одличним успехом, 2 са врло добрим, 1 са добрим.

Компаративном анализом у односу на претходне школске године може се уочити да је успех ученика стандардан и да нема већих одступања.

Током реализације наставе у овој школској години наставници су континуирано пружали додатну подршку ученицимакако кроз непосредне консултације како у школи тако и кроз учионице формиране за ту намеру на платформи за учење. У складу са смерницама Министарства у школи су реализовани само часови редовне наставе док се допунска и додавна настава одвијала кроз индивидуални консултативни рад у школи. Наставници су имали недоумице на који начин да евидентирају консултације па су направљене учионице Подршке ученицима као и да воде личне евиденције.

У овој школској години припремна такмичења била је условљена епидемиолошком ситуацијом. Наставници су самостално доносили одлуке и процењивали у складу са епидемиолошком ситуацијом да ли постоје реалне околности да се укључе у такмичење. Већина наставника није учествовалау такмичењима. Реализована су такмичења из српског језика и културе изражавања и књижевне олимпијаде.На овим такмичењима је било присутно одустајање од одласка на Окружно такмичење због неповољних епидемиолошких услова док се са попуштањем мера реализовало такмичење из атлетике на свим нивоима,на којима смоимали запажене резултате. Смотра рецитатора се реализовала на даљину и ту смо имали запажене резултате.

### ЗАКЉУЧАК

Извори доказа су: Годишњи план рада школе, Школски развојни план, евиденције годишњих и оперативних планова наставника, евиденције тимова, евиденције о постигнућима ученика на крају сваког класификационог периода, упитници за ученике и наставнике намењени процени задовољства наставом, чек листе за посматрање часова, евиденције у електронском дневнику и дневнику рада педагога, записници о раду Ученичког парламента, . Сарадња чланова тима и колектива је била добра. Сви чланови тима су настојали да кроз мере подршке помогну свим ученицима у остваривању што бољих резултата у учењу и социјалном функционисању уопште.

Поред свих тешкоћа са којима су се суочавали наставници и ученици може се закључити да се наставни процес одвијао у континуитету и да су ученици успели да савладају исходе који су предвиђени наставним планом и програмом.

 У целокупној области која је вреднована школа је остварила **ниво остварености 4**, даље ће унапређивати свој рад, а до још бољих резултата доћи ће се опробаним активностима, а трагаће се и за новим који ће допринети истом циљу.

 На основу ове анализе сачиниће се Акциони план који ће се примењивати у наредном периоду. Акциони план ће садржати области за које смо уочили да је потребно унапређивати у наредном периоду, а то су : тимско праћење редовности достављања годишњих и месечних планова наставника и стручних сарадника, реализацију слободних активности и секција које су у овој школској години изостављене због неповољне епидемиолошке ситуације, стручно усавршавање и доступност стручне литературе наставницима(ова област ће бити уређена интерним правилником).

## XII ИЗВЕШТАЈ ТИМА ЗА ЗАШТИТУ УЧЕНИКА ОД ДИСКРИМИНАЦИЈЕ, НАСИЉА И ЗЛОСТАВЉАЊА ЗА ШКОЛСКУ 2020/2021.ГОДИНУ

У циљу стварања сигурног и подстицајног окружења, неговања атмосфере сарадње, уважавања и конструктивне комуникације Тим за заштиту ученика од насиља је у току школске године у оквиру планираних превентивних активности одређених Акционим планом, урадио следеће:

На првој седници Наставничког већа директор је именовао чланове тима кога чине: Александар Мановић, Марина Кладник, Маида Подбићанин, Драгана Ћирковић, Драган Поповић (испред Наставничког већа); Горан Гордић, школски полицајац; Јелена Вранић и Јана Драгутиновић (испред ученичког парламента).

На истој седници усвојен је и Програм за заштиту ученика од дискриминације, насиља, злостављања и занемаривања. Програм се налази у прилогу Плана рада школе, а оперативни програм је саставни део Плана рада школе и налази се код школског тима и у педагошкој документацији школе.

У току школске године Тим је радио активно кроз информисање ученика и родитеља о постојању тима, плану и програму рада и кроз спроведене активности у школи.

У школи су се организовала редовна дежурства наставника. Наставници су савесно и редовно вршили своје дужности дежурства и иста евидентирали у свеску дежурства. Школа поседује видео надзор, чиме осигурава квалитет безбедности свих актера у школи.

На првом састанку Тима усвојен је Акциони план тима за школску 2020/2021. годину, направљен је план активности и договор у вези са носиоцима активности. Представник из Министарства унутрашњих послова нас је обавестио да због неповољне епидемиолошке ситуације представници министарства у овој школској години неће реализовати планирана превентивна предавања, уколико се околности промене благовремено ће нас обавестити. Директор школе се више пута у току школске године обраћао МУП-у за сарадњу у вези реализације превентивних предавања и сваки пут је добрио одговор да МУП нема дозволу да реализује предавања у школама. Исти одговор смо добили и из надлежног Центра за социјални рад, тако да превентивна предавања у сарадњи са МУП-ом и Центром за социјални рад нисмо релизовали.

На првом састанку педагог школе је информисао чланове Тима о правима, обавезама и одговорностима учесника у образовању у спречавању и заштити од дискриминације и дискриминаторног понашања. Сви чланови Тима упознати су са изменама у правилнику у поступању у одговору на насиље. Тим је извршио процену тренутне ситуације у погледу учесталости дискриминаторног понашања, извршен је преглед из евиденције педагога у погледу учесталости поступања. Анализирана су два поступања у школи. Прво поступање је било превентивног карактера, односило се на рад са ученицом С.М. која је на почетку школске године смештена у хранитељску породицу јер су се родитељи одрекли родитељских права. Превентивни рад се односио на рад са ученицом и на рад са одељењском заједницом. Са ученицом је педагог школе периодично обављао индивидуални-саветодавни рад, пратио успех и адаптацију у хранитељску породицу. У одељењској заједници I-1 педагог школе је обавио превентивно предавање на тему Адаптација на нову школу, емпатија и размевање потреба других. Кроз предавање педагог је настојао да сензибилише ученике на различитости и укаже на значај разумевања потреба других. Превентивни рад је имао резултата јер у току школске године није било проблема у функционисању ове одељењске заједнице нити према ученици С.М. Други случај који је изложен на првом састанку Тима јесте анализа инцидентне ситуације која се десила на ученичком улазу у школу, када ученик Ф.Х. није носио маску, након чега је био опоменут од стране школског полицајца. На ту опомену ученик је реаговао дрско и то је био разлог да школски полицајац легитимише ученика. О датом случају обавештени су родитељи ученика. Педагог школе је обавио разговор са учеником, у току школске године периодично је праћено понашање ученика. Детаљан извештај о инцидентној ситуацији налази се у документацији Тима.

Због неповољне епидемиолошке ситуације и преласка на слушање наставе на даљину планиране активности, као и сатајнци Тима у првом полугодишту нису реализовани.

Други састанак тима је реализован у фебруару, са дневним редом који је био посвећен обележавању „Дана борбе против вршњачког насиља“, познатијег као „Дан розих мајица“. На састанку је договорено да дан борбе против врњачгог насиља обележимо следећим активностима: Пројекцијом краткометражног филма „Мекушац“, редитеља . Сајмона Елиса, предавањем педагога школе на тему „Превенција вршњачког насиља, спровођењем гугл упитника за процену степена заступљености вршњачког насиља, све наведене активности биле су намењене ученицима првог разреда. Активности су реализоване по плану. Последња среду у фебруару обележена је као „Дан розих мајица“. У Свечаној сали Гимназије организована је пројекција краткометражног филма „Мекушац“, пројекцији филма је претходило предавање педагога школе Драгане Ћирковић на тему „Превенција вршњачког насиља“. Том приликом ученици су упознати са облицима и нивоима насиља, превентивним и интервентним активностима које се предузимају на нивоу школе у случају постојања сумње да је дошло до вршњачког насиља и дискриминаторног понашања. Ученици су упознати са „Правилником о поступању у установи у одговору на насиље“. Након предавања ученици су попунили анонимни евалуациони образац на коме су се изјаснили о степену корисности наведених активности, потрбно је нагласити да су се сви ученици који су присуствовали активностима изјаснили да су исте корисне за њих и исказали потребу за већим бројем оваквих активности. Ученици првог разреда су поунили анониман гугл упитник намењен процени степена заступљености вршњачког насиља, чију анализу ћемо изложити у наставку извештаја:

Узорак је сачињавало 27 ученика првог разреда, 22,2 %, односно 6 дечака и 77,8%, односно 21 девојчица. Ученици су анонимно одговорили на деветнаест питања затвореног типа уз која је била приложена четворостепена скала процене слагања или не слагања са наведеним ставом.

 У наставку ћемо извршити анализу појединачних ајтема:

|  |  |
| --- | --- |
| **Питања** | **Одговори ученика** |
| Колико волиш да идеш у школу? |  У овиру првог ајтема 70,4%(19) ученика је одговорило да углавном воли да иде у школу, 18,5%(5 )ученика је одговорило да углавном не воли да иде у школу, 7,4%(2) ученика је одговорило да уопште не воли да иде у школу, 3,7%(1) ученика је одговорило да веома воли да иде у школу. |
| Колико се ученици у твом одељењу међусобно слажу? | На ово питање 55,6%(15) ученика се изјаснило да су углавном сложни, 40,7%(11) ученика да су веома сложни, 3,7%(1) ученика се изјаснило да нису сложни, али се не свађамо, нико од ученика није се сложио са ставом да су подељени у мање групе које се међусобно свађају. |
| Колико добрих другова (добрих другарица) имаш у одељењу? | 44, 4% (12) ученика се изјаснило да има четири или више добрих другова (другарица), 40,7%(11) ученика се изјаснило да има два, три добра друга (добре другарице), 11,1%(3) ученика се изјаснило да има једног друга односно другарицу, 3,7% односно један ученик се изјаснио да нема ниједног друга односно другарицу. |
| Покушај да се сетиш да ли си током читавог досадашњег школовања (од првог разреда до данас) бар некада био изложен насилном понашању вршњака на начин који смо описали? | 77,8 %(21) ученика се изјаснило да ниједном није било изложено насилном понашању вршњака, 18,5%(5) ученика је било изложено једном или двапут, 3,7%(1) ученим се изјаснио да му се то често дешавало, нико од ученика се није изјаснио да је био изложен више пута. |
| А сада се присети шта ти се дешавало у последњих годину дана. Покушај да се сетиш да ли си бар некада био изложен насиљу вршњака на начин који смо описали. | 92,6%(25) ученика се изјаснило да ниједном није било изложено насилном понашању вршњака, 7, 4%(2) ученика се изјаснило да је било изложено једном или два пута насилном понашању вршњака. |
| Други ученици су ме називали погрдним именима, исмевали су ме или вређали. | 88,9%(24) ученика се изјаснило да им се ово нијеном није десило, 11,1%(3) ученика се изјаснило да им се ово десило једном или два пута. |
| Ударали су ме, тукли, шутирали, гурали, гађали, затварали или закључавали у просторију и слично. | 100 %(27) ученика се изјаснило да им се то никада није десило. |
| 8. Причали су неистине о мени и покушавали да одврате остале ученике од мене. | 88,8%(24) ученика се изјаснило да се то ниједном није десило, 7,4%(2) ученика су се изјаснила да се десило један или два пута, 3,7%(1) ученик се изјаснио да се то дешава скоро свакодневно. |
|  Отимали су ми новац и личне ствари, уништавали су моје ствари | 100%(27) ученика се изјаснило да се то ниједном није десило. |
| Претили су ми и застрашивали су ме. | 100%(27) ученика се изјаснило да се то ниједном није десило. |
| Присиљавали су ме (терали су ме) да чиним оно што нисам хтео | 96,3%(26) ученика се изјаснило да се то ниједном није десило, 3,7%(1) ученик се изјаснио да се то десило једном или двапут. |
| Додиривали су ме на начин који ми је био непријатан и сексуално су ме нападали (као дечака или девојчицу) | 100% ученика се изјаснило да се то ниједном није десило. |
|  Како ти обично реагујеш на насилно понашање вршњака према теби? (можеш означити више одговора, а не само један) | 44,4%(12) ученика се изјаснило да није обраћало пажњу на то, 25,9%(7) ученика је тражило заштиту од одраслих, 11,1%(3) ученика се изјаснило да се бранило из све снаге, 11,1(3) ученика је узвраћало нападачу истом мером, 3,7%(1) ученик се трудио да истрпи напад и понижење, 3,7%(1) ученик се трудио да избегава сусрет са онима који су их нападали. |
| У којем одељењу се налазе ученици који су се према теби насилно понашали? | 92,6%(25) ученика се изјаснило да се нико није насилно понашао према њима, 3,7%(1) ученик се изјаснио да су из његовог и других одељења, 3, 7%(1) ученик се изјаснио да су сви из његовог одељења. |
| На којим местима у школи се догађа насиље према твојим сазнањима (може се догодити да се на неким местима подједнако често догађају)? Означи учесталост на скали од један — никада се не дешава, до 5— веома често се дешава | У школском дворишту : 14 ученика се изјаснило да се никада ту не дешава насиље, на скали учесталост 1, пет ученика се изјаснило да је учесталост на скали 2, један ученик се изјаснио да је учесталост испољавања насиља у школском дворишту на скали 3, четири ученика су се изјаснила да је интензитет насиља на скали 4, три ученика су се изјаснила да се насиље у школском дворишту веома често дешава.У ходницима или на степеништу: 14 ученика се изјаснило да се ту никада не дешава насиље, четири ученика да је интензитет испољавања 2, један ученик да је интензитет испољавања 3, један ученик да је интензитет испољавања 4, два ученика су се изјаснила да се на овим местима насиље веома често испољава.У учионици: 14 ученика се изјаснило да се насиље ту никада не испољава, пет ученика да је интензитет испољавања 2, пет ученика да је интензитет испољаваља 3, један ученик да је интензитет испољавања 4, два ученикс дс је интензитет испољавања 5.У тоалету: 15 ученика се изјаснило да се насиље ту никада не испољава, три ученика да је инензитет испољавања 2, шест ученика да је интензитет испољавања 3, три ученика су се изјаснила да се насиље веома често дешава.У спортској сали или свлачионици: 17 ученика се изјаснило да се насиље ту никада не дешава, пет ученика се изјаснило да је интензитет испољавања 2, два ученика да је интензитет 3, један ученик да је интензитет испољавања 4, два ученика да се насиље у овим просторијама веома често дешава.На путу до школе и из школе: 15 ученика се изјаснило да се насиље никада не дешава, пет ученика да је интензитет испољавања 2, два ученик да је интензитет испољавања 3, три ученика да је интензитет испољавања 4, два ученик да се насиље веома често дешава на путу до школе и из школе.  |
| Ако се догодила туча у школском дворишту, како најчешће реагују твоји другови који су присутни? | 48,1 %(13) ученика би покушали да раздвоје учеснике у сукобу, 33,3%(9) ученика би позвало неког одраслог да заустави тучу, 14,8%(4) ученика би отишло са места догађаја, 3,7%(1) ученик би навијао за једну страну. |
| Колико је међу вама вршњацима присутно дигитално насиље (намерно вређање, понижење, наношење патње и бола преко друштвених мрежа)? | 48, 1%(13) ученика се изјаснило да се ова врста насиља ретко догађа, 44, 4%(12) ученика се изјаснило да ово насиље не постоји у нашој школи, 7,4%(2) ученика су се изјаснила да се ова врста насиља често догађа. |
| Има ли у твојој школи ученика којих се плашиш јер мислиш да би могли да те малтретирају? | 92, 6%(25) ученика се изјаснило да нема таквих ученика, 7,4%(2) ученика су се изјаснила да има један или два таква ученика (или ученице). |
| Доноси ли у школу неко из твоје школе нож, оружје, ланце и сличне опасне предмете који се могу користити у тучи? | 100% (27) ученика се изјаснило да није приметило тако нешто. |

Детаљнијом анализом упитника можемо закључити да су се ученици у великом проценту изјаснили да воле да иду у школу, као и да се ученици добро међусобно слажу. Ученици су успели да успоставе међусобна пријатељства, што је веома значајан показатељ, ако се узме у обзир да су испитивани ученици првог разреда којима је због измењеног начина реализације наставе била отежана адаптација на нову школску средину.Позитиван је податак да 21 ученик током школовања ниједном није био изложен вршњачком насиљу а 25 ученика у последњих годину дана није било изложено вршњачком насиљу. Ако анализирамо облике вршњачког насиља потребно је нагласити да се нико од ученика није изјаснио да је био изложен физичком и сексуалном насиљу, док је психолошко и социјално насиље било испољено код три ученика, док је дигитално насиље било присутно код два ученика, што је свакако показатељ да у наредној школској години треба обратити пажњу на рад са ученицима како се овај облик насиља не би понављао. Рад са ученицима треба да буде усмерен и на начине реаговања ученика у случају када се насиље испољи, може се запазити да ученици немају развије механизме реаговања на насиље. Позитиван је и податак да ученици немају насилних другова и другарица у одељењу. Ако анализирамо одговоре ученика који се односе на место испољавања насиља,највиши интензитет испољавања насиља а то је одговор веома често се испољава имали су школски тоалети и школско двориште, три ученика су се изјаснила да се на тим местима веома често дешава насиље. На овај показатељ треба обратити пажњу када се организује рад дежурних наставника. Нико се од ученика није изјаснио да има сазнања да постоје ученици који у школу доносе оружје. Резултати упитника су у великој мери задовољавајући али указују и на потребу да се рад на превенцији психолошког и дигиталног насиља треба да настави.

Школа је имала сарадњу са Министарством унутрашњих послова, у школи је распоређен школски полицајац који помаже у отклањању евентуалних безбедносних проблема.. Одржано је онлајн предавање и презентација намењена ученицима четврте године, а на тему безбедности учесника у саобраћају „ Још увек возим“.

Чланови тима су подстицали одељењске старешине на информисање ученика на часовима одељењског старешине и грађанског васпитања о различитим облицима насиља, путевима њиховог превазилажења, као и конструктивном решавању конфликтних ситуација. Свим ученицима и професорима је прослеђено обавештење Министарства просвете о формирању Националне платформе „Чувам те“, платформа је намењена превенцији вршњачког насиља. Професори су у великом броју прошли обуке које се налазе на платформи, називи обука су : „Стратегије у раду са ученицима који показују проблеме у понашању“, „Обука за запослене – породично насиље“. Школа је успоставила сарадњу са представницима Аутономног женског центра и том приликом се укључила у обуку за ученике и наставнике. Обуку под називом „Могу да нећу– Оснаживање младих, посебно девојака, да се супротставе дигиталном сексуалном и родно заснованом насиљу у партнерским односима“ је прошло седам ученика и један професор: Елена Пејовић, Јелена Вранић, Божица Савић, Елма Тирак, Вукашин Станојевић, Ива Лаптошевић, Тара Јоксимовић, Маида Подбићанин (проф.психологије). Сви пријављени ученици и професорка су након обуке добили сертификате о похађању обуке а школа је добила едукативне материјале и приручнике који ће бити коришћени у раду тима.

У школи је на видном месту истакнут Кодекс понашања ученика, родитеља и наставника.

Стручни сарадник школе је обавио велики број индивидуалних разговора са ученицима на тему присутности насиља у школи, разговори су имали за циљ да се препознају евентуални облици насиља и да се предузму мере превенције.

Тим је сарађивао и са ученичким парламентом, представници ученичког парламента су присуствовали састанцима тимова, предлагали разне активности и подстицали друге ученике да учествују у њима.

# XIII ИЗВЕШТАЈ О РАДУ УЧЕНИЧКОГ ПАРЛАМЕНТА

Током прве две недеље септембра извршен је избор представника свих одељења од првог до четвртог разреда, постигнут је договор о раду, одређено је место на коме ће се налазити обавештења о активностима парламента. Избор чланова парламента је извршен у оквиру сваке одељењске заједнице уз сарадњу са одељењским старешинама.Одељењске старешине су упознале ученике о значају и улози коју имају у школи. Посебно је наглашено које особине треба да има будући парламентарац.

 На првој седници јавним гласањем одређен је председник парламента – Теодора Јешић, заменик председника је Ива Лаптошевић, као и чланови тимова и то:

За самовредновање: Ирена Дрчелић и Никола Јеремић;

За развојно планирање: Азра Кашић и Ангелина Микавица;

За заштиту ученика од насиља: Јелена Вранић и Јана Драгутиновић

За проширени школски одбор: Вукашин Станојевић и Бранка Баковић;

За обезбеђивање квалитета и развој установе: Сара Јечменица и Мартина Тошић.

О свим активностима Ученичког парламента вођена је евиденција у оквиру свеске о раду парламента.

 На првој седници парламента представници у парламенту су упознати са тешком ситуацијом у којој се нашла ученица првог разреда Светлана Међедовић, након што су се њени родитељи одрекли родитељских права а ученица смештена у хранитељску породицу. Ученици у одељењској заједници II-1, чији је одељењски старешина професорка ликовне културе Сара Обрадовић су организовали хуманитарну акцију и прикупили неопходан прибор и књиге за ученицу Светлану Међедовић. Договор је да се у првом разреду одржи предавање и радионица посвећена адаптацији ученика на нову школску средину, а у одељењској заједници I-1 у којој се налази ученица Светлана Међедовић да се одржи радионица посвећена развијању емпатије и поспешивању осетљивости ученика на тешкоће са којима се суочава њихова другарица из одељења. Педагог школе је преузео обавезу да успостави сарадњу са одељењским старешином и прати адаптацију ученице као и реализацију планираних активности. Наведено предавање и радионица су реализовани у октобру и обухваћене су обе групе ученика одељењске заједнице I-1. Сарадња са хранитељском породицом и пружање подршке ученици Светлани Мађедовић су вршени континуирано током целе школске године.

 Због ограничења узрокованих пандемијом корона вирусом планиране посете сајму књига као и сајму науке нису реализоване. Такође превентивна здравствена предавања у првом полугодишту су померена за друго полугодиште уколико то епидемиолошка ситуација дозволи. Прелазак ученика на слушање наставе на даљину од 30. новембра па све до почетка другог полугодишта 18. јануара је узроковао одсуство могућности заказивања састанака Ђачког парламента. У наведеном периоду ученицима је посредством одељењских старешина, предметних наставника и педагога школе пружана помоћ и подршка.

 На другој седници Ђачког парламента која је одржана 26.01. када је епидемиолошка ситуација то дозвољавала направљен је договор у вези са активностима у другом полугодишту. Покренута је акција за прикупљање новчане помоћи за три ученице наше школе које су се нашле у тешкој ситуацији након што им је преминуо отац, који је уједно био и једини запослени члан породице. Сви представници у Ђачком парламенту су добили задужење да покрену акције у оквиру својих одељењских заједница. Одређен је рок за прикупљање новца и заказан је следећи састанак на коме ће се извршити анализа хуманитарне акције и пребројати новац. Ученици у свим одељењским заједницама су се одазвали горе поменутој хуманитарној акцији. Прикупљено је 92.000 динара, новац су уручили представници у Ђачком парламенту из одељењске заједнице IV-3, Лана Матић и Никола Марковић, који су уједно били највише ангажовани током трајања ове акције. Том приликом, новац који је прикупљен испред колектива школе, уручиле су одељењске старешине, професорке Марија Јањић и Бојана Василић. Ученици су током трајања акције показали велику зрелост као и размевање тешке ситуације у којој се налазе њихове другарице.

 На другој седници је направљен и план активности у другом полугодишту, који је био у складу са интересовањима и захтевима ученика. Планирана су превентивна здравствена предавања, за чију организацију и праћење реализације је био задужен педагог школе. Прво превентивно здравствено предавање је реализовано седамнаестог фебруара, предавач је био доктор специјалиста гинекологије и акушерства Александар Раковић. Предавање је било намењено матурантима наше школе, на тему „Превенција карцинома грлића материце“ и организовано је у два термина како би сви ученици присуствовали. Друго здравствено предавање било је намењено заштити менталног здравља ученика, реализовано је у сарадњи са службом за заштиту менталног здравља Дома здравља Прибој. Предавач је била докторка, специјалиста психијатрије Биљана Драгојловић, предавање је одржано у априлу, у два термина, за ученике другог разреда, као и за заинтересоване професоре на тему „Анксиозност и депресија код адолесцената“. Треће предавање намењено ученицима трећег разреда одржано је у јуну месецу, у два термина, предавач је био доктор специјалиста гинекологије и акушерства Александар Раковић, тема предавања је била „Контарцепција и полно преносиве болести“. За ученике првог разреда у фебруару, организована је пројекција филма „Мекушац“, као и предавање на тему „Превенција вршњачког насиља“ које је одржао педагог школе Драгана Ћирковић. За сва превентивна предавања ученици су били веома заинересовани, за следећу школску годину потребно је направити потпунији превентивни план здравствене заштите како би ученици имали прилику да током школовања одслушају предавања која су од великог значаја за њих.

 На трећој седници Ђачког парламента представници у парламенту су предложили да се организује активност под називом „Кутија лепих порука“. Направљен је детаљан план организације. У холу школе у временском периоду од две недеље налазила се кутија лепих порука. Путем обавештења позвани су сви ученици да се укључе у ову активност, тако што ће лепе мисли, поруке које их инспиришу и покрећу пренети на папир, а цедуљице са исписаним порукама убацивати у кутију која се налазила у холу школе. Број порука по једном ученику није био ограничен, тако да су ученици свакодневно могли да исписују поруке и учествују у активности. Поруке су након рока предвиђеног за учешће биле прегледане од стране комисије, коју су сачињавали ученици наше школе. За две најлепше поруке које су исписале Лана Матић и Јелена Вранић, биле су обезбеђене пригодне награде, књиге. Представници у Ђачком парламенту су предложили атрактивне наслове књига у складу са ученичким интересовањима. Све поруке које су се налазиле у кутији постављене су на пано који се налази на видном месту у ходнику школе, то је пано мотивације за срећан и успешан дан. Ученици су показали велико интересовање за наведену активност, и предложили су да за Међународни дан шале се организује слична активност, том приликом би ученици исписивали ђачке бисере, најсмешнија порука би била награђена пригодном наградом. Друга активност није реализована јер су ученици слушали наставу на даљину због неповољне епидемиолошке ситуације. Предлог је да се ове две активности уврсте у план рада Ђачког парламента за наредну школску годину.

 Четврта седница Ђачког парламента одржана је првог марта, повод за окупљање је био позив на сарадњу хуманитарне организације НУРДОР у оквиру обележавања „Светског дана деце оболеле од рака“. Ученике је педагог школе упознао са подручјем рада ове хуманитарне организације, као и тешкоћама са којима се чланови суочавају. Задатак парламентараца је био да направе тимове који ће у улози презентера на штанду који се налазио у холу школе продавати производе које су нам из организације доставили, у питању су оловке – семе и мали нотеси. Том приликом сав прикупљени новац је уплаћен на жиро рачун удружења и намењен је изградњи нове Родитељске куће у Београду. Ученици су се организовали,сви тимови су добро обавили свој део посла,прикупљено је 12.000 динара. Удружење НУРДОР нам је доставило захвалницу, сардња са овим удружењем ће се наставити у наредном периоду.

 На четвртој седници је направљен договор да се поводом обележавања Националног дана књиге, двадесет осмог фебруара, покрене акција „Књига на дар“ и да сви ученици и запослени који желе да дарују књигу нашој библиотеци могу то урадити током марта месеца. Наведена активност би допринела богаћењу библиотечког фонда. Ова активност није реализована због преласка на слушање наставе на даљину. Своје учешће у овој активности дала је фирма Super.Lab из Београда која је донирала књиге нашој школи, књиге су изабране на предлог ученика у Ђачком парламенту. Том приликом наша школска библиотека постала је богатија за тринаест нових наслова, бираних по жељи ученика.

 Ученици су дали предлог да се у наредном периоду организује квиз знања. Педагог школе је преузео обавезу организације истог. У договору са предметним наставницима договорено је да се организују „Дани латинског језика“ у оквиру којих ће бити реализован квиз из латинског језика. Због неповољне епидемиолошке ситуације „Дани латинског језика“ су реализовани од двадест шестог до двадесет деветог априла и испраћени су низома активности. Као уводна активност одржана је калиграфска радионица коју је водила професорка ликовне културе Сара Обрадовић, ученици су исписивали латинске цитате, изразе и изреке калиграфском техником. Радови настали на тој радионици су изложени у Галерији Спирала , том изложбом су отворени дани латинског језика. У оквиру обележавања дана латинског језика, професорка историје Селма Подбићанин одржала је предавање на тему „Латинска епиграфика“. Присутни су имали прилику да из историјског аспекта сагледају настанак латинског језика , римског права и латинског писма. Организована је и виртуелна посета Виминацијуму и упознавање са богатом историјском грађом овог познатог археолошког налазишта. Ученици су показали велико интересовање за ово историјско предавање и указали на потребу да се овакав вид рада настави. Завршна активност планирана у обележавању дана латинског језика био је квиз из латинског језика намењен ученицима свих разреда. У припреми квиза учествовали су професорка латинског језика Бојана Василић, професори рачунарства и информатике Марија Рековић и Младен Полић, професор историје Александар Мановић, професорка биологије Викторија Шарчевић, професорка ликовне културе Сара Обрадовић, као и педагог школе Драгана Ћирковић. Квиз је захтевао знање из више предмета, латинског језика, историје, биологије, хемије. Међупредметна сарадња професора допринела је да ученици стекну увид у практичну примену латинског језика и велику потребу за познавањем истог. За ученике су припремљене пригодне награде, а за победнике књиге.Феноменална атмосфера и ведар такмичарски дух били су присутни током целог квиза. Ученици су показали завидно знање из практичне примене латинског језика и изразили жељу да се оваква активност понови.

 Пета седница Ђачког паламента била је намењена формирању комисије за избор ученика генерације, као и сумативној анализи свих активности које су спроведене у овој школској години. Чланови парламента су се једногласно изјаснили да предлажу Јелену Вранић да буде њихов представник у комисији за избор ученика генерације. Предтавнике у парламенту је педагог школе дтеаљно упознао са процдуром за избор ученика генерације. На седници је евидентиран износ прикупљеног новца у хуманитарној акцији коју су спровели ученици четвртог разреда, а намењеног за лечење девојчице Стефани Стојнић која болује од церебралне парализе. Износ прикупљеног новца је 10.300 динара, договор је да новац на име ученика Гимназије Прибој уплатимо на динарски рачун породице Стојнић. Исту акцију је подржао и колектив Гимназије у претходном периоду.

 На петој седници је анализиран проблем са којим се суочавају матуранти наше школе у вези са организацијом матурске вечери. Представница у парламенту Лана Матић се испред парламента мејлом обратила кабинету министра просвете за помоћ. Министарство је одговорило да је за то питање надлежан кризни штаб и да треба чекати званично саопштење. Ученици су поштујући процедуре успели да сами организују матурско вече и том приликом су показали велику зрелост и висок ниво одговорности.

 Анализа активности у школској 2020/2021. године упућује на то да је Ђачки парламент у овој школској години био предлагач и носилац великог броја превентивних, хуманитарних и друштвених активности на нивоу целе школе. Ученици су зрелошћу, приступом и разумевањем проблема са којима се суочавају њихови другови оправдали указано поверење које су добили тиме што су били делегирани за члана Ђачког парламента. Потребно је нагласити да је Ђачки парламент имао успешну сарадњу са директором школе, стручним сарадницима и професорима који су увек имали разумевања за њихов активизам и подстицали су демократски дух међу ученицима.

 Део планираних активности је морао бити одложен или није било могућности за реализацију истих услед неповољне епидемиолошке ситуације, што нам остаје као задатак који је потребно реализовати у наредној школској години.

# XIV ИЗВЕШТАЈ О РАДУ ТИМА ЗА РАЗВОЈ ШКОЛСКОГ ПРОГРАМА

Стручни актив за развој школског програма је у школској 2020/21.години реализовао планом предвиђене активности, а садржај активности је допуњен радом на прилагођавању Школског програма новим условима рада на даљину.

Анализиран је Школски програм за период од 2017. до 2021. године. У складу са другим релевантним школским документима, новим Развојним планом школе, као и Годишњим планом рада, израђена је листа приоритетних активности у текућој години.

 Чланови колектива су континуирано информисани о задужењима и обавезама у вези са реализацијом школског програма, а са руководством школе и члановима стручних већа, актива и тимова је дискутована реализација планираних циљева и задатака у свим областима рада, као и могућности њиховог даљег развоја.

Са преласком на рад на даљину, маркиране су активности које је било неопходно прилагодити новим условима рада (план и програм додатне и допунске наставе, план и програм сарадње са породицом, мере и врсте подршке у индивидуализованом начину рада...), као и активности које на тај начин није било

могуће реализовати (план и програм секција, слободних активности, културних активности, излета и екскурзија, сарадње са локалном заједницом...). Акценат је стављен на развој програма здравствене заштите ученика, као и активности којима се развијају способности за решавање проблема у комуникацији, вршњачку подршку и самоиницијативу.

Чланови Тима узели су активно учешће у припремама за почетак нове школске године, планирању и организацији рада у школи. Ове припреме извшене су на основу важећег, а за наредну школску годину планирана је израда новог Школског програма, у складу са епидемиолошком ситуацијом и актуелним збивањима у свету средњег образовања, здравства социјалне заштите.

# XV ИЗВЕШТАЈ ТИМА ЗА ОБЕЗБЕЂИВАЊЕ КВАЛИТЕТА И РАЗВОЈ УСТАНОВЕ

Ученици у одељењској заједници II-1, чији је одељењски старешина професорка ликовне културе Сара Обрадовић су организовали хуманитарну акцију и прикупили неопходан прибор и књиге за ученицу Светлану Међедовић. Договорено је да се у првом разреду одржи предавање и радионица посвећена адаптацији ученика на нову школску средину, а у одељењској заједници I-1 у којој се налази ученица Светлана Међедовић да се одржи радионица посвећена развијању емпатије и поспешивању осетљивости ученика на тешкоће са којима се суочава њихова другарица из одељења. Наведено предавање и радионица су реализовани у октобру и обухваћене су обе групе ученика одељењске заједнице I-1.

У јануару 2021. Ђачки парламент је покренуо акцију за прикупљање новчане помоћи за три ученице наше школе које су се нашле у тешкој ситуацији након што им је преминуо отац, који је уједно био и једини запослени члан породице. Сви представници у Ђачком парламенту су добили задужење да покрену акције у оквиру својих одељењских заједница. Ученици у свим одељењским заједницама су се одазвали горе поменутој хуманитарној акцији. Прикупљено је 92.000 динара, новац су уручили представници у Ђачком парламенту из одељењске заједнице IV-3, Лана Матић и Никола Марковић, који су уједно били највише ангажовани током трајања ове акције. Том приликом, новац који је прикупљен испред колектива школе, уручиле су одељењске старешине, професорке Марија Јањић и Бојана Василић. Ученици су током трајања акције показали велику зрелост као и разумевање тешке ситуације у којој се налазе њихове другарице.

Представници у парламенту су организовали активност под називом „Кутија лепих порука“. У холу школе у временском периоду од две недеље налазила се кутија лепих порука. Путем обавештења позвани су сви ученици да се укључе у ову активност тако што ће лепе мисли, поруке које их инспиришу и покрећу пренети на папир, а цедуљице са исписаним порукама убацивати у кутију која се налазила у холу школе. Поруке су након рока предвиђеног за учешће биле прегледане од стране комисије, коју су сачињавали ученици наше школе. За две најлепше поруке које су исписале Лана Матић и Јелена Вранић, биле су обезбеђене пригодне награде, књиге.

У марту је обележен „Светски дан деце оболеле од рака“ на позив хуманитарне организације НУРДОР. Ученике је педагог школе упознао са подручјем рада ове хуманитарне организације, као и тешкоћама са којима се чланови суочавају. Задатак парламентараца је био да направе тимове који ће у улози презентера на штанду који се налазио у холу школе продавати производе које су нам из организације доставили. У питању су оловке – семе и мали нотеси. Том приликом сав прикупљени новац је уплаћен на жиро-рачун удружења и намењен је изградњи нове Родитељске куће у Београду. Сви тимови су добро обавили свој део посла, прикупљено је 12.000 динара. Удружење НУРДОР је доставило захвалницу и сарадња са овим удружењем ће се наставити у наредном периоду.

Поводом обележавања Националног дана књиге, двадесет осмог фебруара, покренута је акција „Књига на дар“ и сви ученици и запослени који су желели да дарују књигу нашој библиотеци могли су то урадити током марта месеца. Ова активност није реализована због преласка на слушање наставе на даљину. Своје учешће у овој активности дала је фирма Super.Lab из Београда која је донирала књиге нашој школи, књиге су изабране на предлог ученика у Ђачком парламенту. Том приликом наша школска библиотека постала је богатија за тринаест нових наслова, бираних по жељи ученика.

У договору са предметним наставницима организовани су „Дани латинског језика“ у оквиру којих је реализован квиз из латинског језика. Због неповољне епидемиолошке ситуације „Дани латинског језика“ су реализовани од двадесет шестог до двадесет деветог априла и испраћени су низом активности. Као уводна активност одржана је калиграфска радионица коју је водила професорка ликовне културе Сара Обрадовић, ученици су исписивали латинске цитате, изразе и изреке калиграфском техником. Радови настали на тој радионици су изложени у Галерији Спирала. Том изложбом су отворени дани латинског језика. У оквиру обележавања дана латинског језика, професорка историје Селма Подбићанин одржала је предавање на тему „Латинска епиграфика“. Присутни су имали прилику да из историјског аспекта сагледају настанак латинског језика , римског права и латинског писма. Организована је и виртуелна посета Виминацијуму и упознавање са богатом историјском грађом овог познатог археолошког налазишта. Ученици су показали велико интересовање за ово историјско предавање и указали на потребу да се овакав вид рада настави. Завршна активност планирана у обележавању дана латинског језика био је квиз из латинског језика намењен ученицима свих разреда. У припреми квиза учествовали су професорка латинског језика Бојана Василић, професори рачунарства и информатике Марија Рековић и Младен Полић, професор историје Александар Мановић, професорка биологије Викторија Шарчевић, професорка ликовне културе Сара Обрадовић, као и педагог школе Драгана Ћирковић. Квиз је захтевао знање из више предмета, латинског језика, историје, биологије, хемије. Међупредметна сарадња професора допринела је да ученици стекну увид у практичну примену латинског језика и велику потребу за познавањем истог. За ученике су припремљене пригодне награде, а за победнике књиге.

На Школском одбору 24.06.2021. године усвојен је интерни Правилник о вредновању стручног усавршавања и у њему су јасно дефинисане обавезе запослених у погледу стручног усавршавања. Стручно усавршавање, осим на нивоу Наставничког већа и стручних већа (према плановима ових органа), одвијало се и према Каталогу стручног усавршавања. Евиденција стручног усавршавања наставника по свим нивоима води се у школи, обавеза сваког наставника, стручног сарадника и директора школе јесте да најкасније до краја школске године достави годишњи извештај о стручном усавршавању, као и доказе о остварености истог. Извештаји се налазе у досијеима наставника и сачињавају заједно са личним планом стручног усавршавања портфолио наставника. Централни регистар се налази код секретара школе. Програм стручног усавршавања није у потпуности остварен за ову годину, због недостатка средстава од локалне самоуправе за ову намену, као и због неповољне епидемиолошке ситуације.

У октобру месецу формиран је Тим за обезбеђивање квалитета и развој установе. Чланови тима су: директор школе, стручни сарадници, Марија Рековић, професор информатике, Мица Ракић, професор српског језика и књижевности, Борко Станковић, представник родитеља и ученици: Теодора Јешић и Вељко Матовић, представници ученичког парламента. Током године тим се старао о обезбеђивању и унапређењу квалитета образовно васпитног рада, пратио остваривање школског програма, старао се о остваривању циљева и стандарда постигнућа, развоја компетенција, вредновању резултата рада наставника и стручног сарадника, пратио резултате рада ученика, анализирао резултате самовредновања и вредновања рада школе. У току године Тим је одржао четири састанка на којима су анализирани постигнути резултати у раду према плану рада школе. У овој школској години реализоване су све пројектне активности – опремање школског кабинета рачунарства и информатике, биологије и хемије. Ученицима је доступна најсавременија опрема за реализацију наставног процеса. Школи је одобрен пројекат опремања кабинета физике а куповина опреме је планирана за октобар. Хемијска лабораторија има најсавременију опрему за наставу, а нарочито извођење експеримената на вежбама. У кабинету биологије је присутан најсавременији интерактивни дисплеј који у великој мери унапређује наставу овог предмета.

У овој школској години је у великој мери унапређена сарадња са родитељима. Наставници и стручни сарадници су у континуитету током школске године сарађивали са родитељима путем Вибер група и на друге начине. Усвојена је листа уџбеника на седници Савета родитеља.

Редовно је праћен успех и владање ученика на Седницама одељењских и наставничких већа. Разредне старешине су благовремено информисали родитеље и омогућили ученицима да са успехом заврше школску годину. У школи нема поноваца што је велики индикатор квалитета рада. У новембру је реализован програм професионалне оријентације током ког је психолошкиња из Националне службе за запошљавање обавила тестирање и индивидуалне разговоре са ученицима четвртог разреда. Ученицима су дате смернице за професионалну оријентацију. Професорка Хилда Караосмановић је прослеђивала материјале факултета и обавештавала матуранте о понуди високошколских установа за даље школовање у Србији.

Превентивни програм здравствене заштите је реализован у потпуности. У другом полугодишту планирана су превентивна здравствена предавања, за чију организацију и праћење реализације је био задужен педагог школе. Прво превентивно здравствено предавање је реализовано седамнаестог фебруара. Предавач је био доктор специјалиста гинекологије и акушерства Александар Раковић. Предавање је било намењено матурантима наше школе, на тему „Превенција карционома грлића материце“ и организовано је у два термина како би сви ученици присуствовали. Друго здравствено предавање било је намењено заштити менталног здравља ученика. Реализовано је у сарадњи са службом за заштиту менталног здравља Дома здравља Прибој. Предавач је била докторка, специјалиста психијатрије Биљана Драгојловић. Предавање је одржано у априлу, у два термина, за ученике другог разреда, као и за заинтересоване професоре на тему „Анксиозност и депресија код адолесцената“. Треће предавање намењено ученицима трећег разреда одржано је у јуну месецу, у два термина, предавач је био доктор специјалиста гинекологије и акушерства Александар Раковић. Тема предавања је била „Контрацепција и полно преносиве болести“.

Директор школе је у континуитету вршио надзор над реализацијом наставе како кроз праћење рада на платформи тако и непосредним надзором обиласком часова.

# XVI СПИСАК УЧЕНИКА ПРЕМА УСПЕХУ НА КРАЈУ ШКОЛСКЕ ГОДИНЕ

**I-1**

*Смер: Друштвено језички*

*Одељењски старешина: Едиб Клајић*

**Завршили разред са одличним успехом**

Гудурић Сања

Дедагић Ема

Кокор Емина

Милићевић Николета

**Са врло добрим успехом**

Ашћерић Ена

Буквић Матеја

Виларет Теодора

Главоњић Анђела

Међедовић Светлана

Пантовић Сташа

Пивљанин Дуња

Пушоњић Јана

Радовић Сања

Тошић Мартина

Ћелахметовић Нејра

**Са добрим успехом**

Којадиновић Аљоша

Марковић Филип

Муратовић Уна

Нуровић Адмира

Симић Матеја

Ћеха Владан

Ћирковић Давид

Халилагић Ајсела

Хоџић Џенис

Цинцовић Ана

Шабановић Џенис

**I-2**

*Смер: Природно математички*

*Одељењски старешина: Марина Кладник*

**Завршили разред са одличним успехом**

Бојовић Дејан

Бошковић Ива

Вајић Милица

Вилотић Дана

Врељаковић Јован

Иконић Ана

Кашерић Душица

Кукић Мерјем

Мојићевић Андреј

Симић Анастасија

Шалипур Анастасија

**Са врло добрим успехом**

Бајрамовић Адмира

Бошковић Борис

Радовић Александар

Салкановић Нејра

**Са добрим успехом**

Латић Јасмин

Шалипур Марија

**I-3**

*Смер: Природно математички*

*Одељењски старешина: Александар Мановић*

**Завршили разред са одличним успехом**

Јечменица Сара

Јовановић Петар

Лончаревић Нађа

Никитовић Катарина

Николић Матеја

Новаковић Вера

Перовић Матеја

Рустемовић Анеса

Спарић Андреј

Средојевић Анастасија

Томић Хелена

Ћировић Луна

Хасанагић Шемса

Церовић Ива

**Са врло добрим успехом**

Буквић Јелена

Иконић Мартина

Николић Анастасија

**II-1**

*Смер: Друштвено језички*

*Одељењски старешина: Сара Обрадовић*

**Завршили разред са одличним успехом**

Бјеловић Мила

Видаковић Милица

Вујовић Милица

Ђуровић Николина

Лујић Јана

Мехагић Маида

Рађеновић Милица

Раковић Давид

Станковић Елена

**Са врло добрим успехом**

Анџић Јана

Анџић Филип

Бјеловић Павле

Ђуровић Јелена

Лисица Ирена

Љиљанић Марина

Хасанагић Аднан

Цветковић Давид

Цинцовић Петар

**Са добрим успехом**

Баковић Лука

Баковић Михаило

Бећировић Амар

Сиповић Амнин

**II-2**

*Смер: Природно математички*

*Одељењски старешина: Марија Рековић*

**Завршили разред са одличним успехом**

Беновић Јелена

Љиљанић Луција

Микавица Ангелина

Милићевић Јана

Мирчић Милица

Пантовић Адријана

Пилица Јана

Поповић Анастасија

Радовић Ана

Стикович Наташа

Томашевић Нађа

Ћеха Кристина

**Са врло добрим успехом**

Жарковић Ђорђе

Зорнић Кристина

Комарица Андријана

Новаковић Валентина

Оташевић Вељко

Папић Дарко

Шушањ Мића

**Са добрим успехом**

Ахметагић Елза

Крћа Николија

**II-3**

*Смер: Природно математички*

*Одељењски старешина: Викторија Шарчевић*

**Завршили разред са одличним успехом**

Бојанић Елена

Бојић Ања

Ваић Емилија

Василић Маша

Василић Марија

Госпић Новак

Дрчелић Ирена

Ђозгић Амина

Исламагић Емина

Кашић Азра

Којадиновић Анастасија

Комарица Лена

Матовић Лазар

Маријановић Кристина

Милинковић Јана

Оташевић Матеја

Пенезић Ана

Пенезић Ива

Пуцаревић Наталија

Раковић Ана

Раковић Дарија

Токовић Иван

Ћеха Душица

Филипић Милица

Хоџић Аида

**Са врло добрим успехом**

Тадић Матија

Шушњевић Зорана

**III-1**

*Смер: Друштвено језички*

*Одељењски старешина: Маида Подбићанин*

**Завршили разред са одличним успехом**

Беговић Амарела

Бербо Ерна

Благојевић Маја

Дидановић Селена

Иконић Елена

Јоксимовић Милица

Јоксимовић Тара

Келовић Сара

Кокор Арнела

Лаптошевић Ива

Мемић Ромина

Миковић Михајло

Милинковић Јелена

Мехагић Ирма

Новаковић Аница

Новаковић Андријана

Радовић Андреа

Сладоје Ана

Скрамончин Дарко

Станојевић Вукашин

Топаловић Александра

Хасанагић Камбер

Шљука Николина

**Са врло добрим успехом**

Бендић Николина

Бујић Лука

Ивановић Марија

Јовановић Ана

Љиљанић Анђела

Мандић Урош

Симић Мартина

Шушаљ Крсто

**III-2**

*Смер: Природно математички*

*Одељењски старешина: Бојана Василић*

**Завршили разред са одличним успе**

Баковић Бранка

Бојанић Милица

Буквић Матеја

Вранић Јелена

Дивац Павле

Јаворац Јелица

Јањушевић Милош

Кашерић Милан

Копуновић Анђела

Мановић Катарина

Пантовић Мирко

Савић Божица

Тирак Елма

Хоџић Нејра

Цвркотић Михајло

**Са врло добрим успехом**

Радовић Мартина

Ћировић Катарина

**Са добрим успехом**

Бекоња Марија

Делалић Везира

Делалић Медина

Деспотовић Матеја

Козица Адис

Марјановић Оља

Микавица Бојана

Симовић Николина

Радивојевић Алекса

Раковић Емилија

Словић Саша

Соковић Матеа

Хоџић Фарис

**III-3**

*Смер: Природно математички*

*Одељењски старешина: Драгана Којадинивић*

**Завршили разред са одличним успехом**

Алихоџић Ајла

Алић Дарис

Бјелић Вук

Главоњић Дарија

Голе Јована

Драгутиновић Јана

Иконић Милица

Јеремић Никола

Јаворац Лука

Јојовић Марија

Коловић Ивона

Милинковић Данијела

Никитовић Катарина

Оташевић Софија

Павловић Матија

Раковић Марко

Ратковић Вукашин

Салкановић Ајла

Поповић Ана

Рековић Атина

Шљука Марија

**Са врло добрим успехом**

Бабић Марко

Доловчић Ена

Келовић Нађа

Кукуљац Ајла

Пујовић Игор

Шукић Есин

**Са добрим успехом**

Буквић Димитрије

Мандал Един

Новаковић Небојша

**IV-1**

*Смер: Друштвено језички*

*Одељењски старешина: Марија Јањић*

**Завршили разред са одличним успехом**

Беговић Анабела

Беговић Нејра

Богдановић Кристина

Бојанић Марица

Бојић Алекса

Ваић Сара

Делалић Мерјема

Зорнић Данијела

Јановић Лазар

Јоксимовић Ана

Кладник Андреј

Мандић Ирена

Поповић Петар

**Са врло добрим успехом**

Вулевић Теа

Гудурћ Јана

Дерикоњић Немања

Ђозгић Дино

Ђозгић Јасмина

Ивановић Ања

Клисура Соња

Кочевић Мирхан

Марјановић Исидора

Марјановић Лидија

Николић Теа

Прљача Амра

Радовић Сара

Ћуповић Алекса

**IV-2**

*Смер: Природно математички*

*Одељењски старешина: Маријана Поповић*

**Завршили разред са одличним успехом**

Анџић Марјан

Бакал Ена

Бјеловић Страхиња

Глишић Николина

Грабовчић Милорад

Демић Ајла

Иконић Јована

Јешић Теодора.

Којадиновић Валентина

Лисица Сања

Мандал Садија

Мановић Марјан

Оташевић Богдан

Стојић Александра

Томановић Вељко

Ћетковић Војин

Шеховић Мерхила

Шћеповић Андреј

Шукић Ајла

**Са врло добрим успехом**

Анџић Исидора

Бандовић Ђорђе

Курћубић Марија

Милачић Ања

Мостарац Нејра

Николић Јелена

Оташевић Анастасија

**Са добрим успехом**

Глишевић Иван

Зец Ленка

**IV-3**

*Смер: Природно математички*

*Одељењски старешина: Мица Ракић*

**Завршили разред са одличним успехом**

Аврамовић Ана

Алихоџић Џејла

Вуковић Ања

Дрчелић Дејан

Зец Владимир

Јоксимовић Вук

Којадиновић Селена

Комарица Лука

Крушкоња Данило

Лазаревић Растко

Мановић Анђела

Марковић Давид

Марковић Никола

Матић Лана

Матовић Вељко

Никитовић Вања

Николић Вања

Папић Милина

Пејовић Ања

Пејовић Елена

Пецикоза Ема

Софијанић Његош

Средојевић Исидора

Станишић Марија

Ћировић Катарина

Цвијовић Теодора

Цинцовић Сара

**Са врло добрим успехом**

Стефановић Петар

САДРЖАЈ

[I ИЗ ОСНОВНИХ АКТИВНОСТИ ШКОЛЕ 2](#_Toc81745607)

[Август 2020. године 2](#_Toc81745608)

[Септембар 2020. године 2](#_Toc81745609)

[Октобар 2020. године 3](#_Toc81745610)

[Новембар 2020. године 3](#_Toc81745611)

[Децембар 2020. године 4](#_Toc81745612)

[Јануар 2021.године 4](#_Toc81745613)

[Фебруар 2021. године 5](#_Toc81745614)

[Март 2021. године 6](#_Toc81745615)

[Април 2021. године 7](#_Toc81745616)

[Мај 2021. године 8](#_Toc81745617)

[Јун 2021. године 9](#_Toc81745618)

[Јул 2021. године 10](#_Toc81745619)

[Август 2021. године 10](#_Toc81745620)

[II МАТЕРИЈАЛНО ТЕХНИЧКИ УСЛОВИ РАДА 11](#_Toc81745621)

[III КАДРОВСКИ УСЛОВИ 11](#_Toc81745622)

[IV УПРАВНИ И СТРУЧНИ ОРГАНИ ШКОЛЕ 12](#_Toc81745623)

[Школски одбор 12](#_Toc81745624)

[Савет родитеља школе 12](#_Toc81745625)

[Директор школе 12](#_Toc81745626)

[Наставничко веће 13](#_Toc81745627)

[Педагошки колегијум 14](#_Toc81745628)

[Ваннаставно особље 17](#_Toc81745629)

[Одељењска већа 17](#_Toc81745630)

[Рад стручних већа и стручно усавршавање 17](#_Toc81745631)

[Одељењске старешине 18](#_Toc81745632)

[Педагошко психолошка служба 18](#_Toc81745633)

[Рад школске библиотеке 19](#_Toc81745634)

[V УЧЕНИЦИ ШКОЛЕ И УСПЕХ 19](#_Toc81745635)

[Успех ученика на крају школске 2020/21. године 19](#_Toc81745636)

[VI КУЛТУРНА И ЈАВНА ДЕЛАТНОСТ ШКОЛЕ 21](#_Toc81745637)

[VII РЕАЛИЗАЦИЈА ВАСПИТНО ОБРАЗОВНОГ РАДА ШКОЛЕ 23](#_Toc81745638)

[Редовна настава 23](#_Toc81745639)

[Допунска, додатна и припремна настава 23](#_Toc81745640)

[Стваралачке и слободне активности (секције) 23](#_Toc81745641)

[Екскурзије, излети и посете 24](#_Toc81745642)

[Рад на професионалној оријентацији 24](#_Toc81745643)

[VIII ТАКМИЧЕЊА УЧЕНИКА 24](#_Toc81745644)

[IX УЧЕНИЦИ „ВУКОВЦИ“ 25](#_Toc81745645)

[X ИЗВЕШТАЈ СТРУЧНОГ АКТИВАЗА РАЗВОЈНО ПЛАНИРАЊЕ 26](#_Toc81745646)

[XI ИЗВЕШТАЈ О САМОВРЕДНОВАЊУИ ВРЕДНОВАЊУ РАДА ШКОЛЕ 26](#_Toc81745647)

[XII ИЗВЕШТАЈ О РЕАЛИЗАЦИЈИ ПЛАНА АКТИВНОСТИ – ПРОГРАМА „ШКОЛА БЕЗ НАСИЉА“ 26](#_Toc81745648)

[XIII ИЗВЕШТАЈ О РАДУ УЧЕНИЧКОГ ПАРЛАМЕНТА 27](#_Toc81745649)

[XIV ИЗВЕШТАЈ О РАДУ ТИМА ЗА РАЗВОЈ ШКОЛСКОГ ПРОГРАМА 28](#_Toc81745650)

[XV ИЗВЕШТАЈ ТИМА ЗА ОБЕЗБЕЂИВАЊЕ КВАЛИТЕТА И РАЗВОЈ УСТАНОВЕ 28](#_Toc81745651)

[XVI СПИСАК УЧЕНИКА ПРЕМА УСПЕХУ НА КРАЈУ ШКОЛСКЕ ГОДИНЕ 29](#_Toc81745652)